
s A L V T. 



MESSIEURS ayant ces tours pas- 
lse{ imprimé l’Edict du Roy, 
'contenant le pouuoir et commis- 
sion donnée par sa Maiesté au sieur 
Marquis de la Roche pour la conqueste 
des terres - neuf ues , de Norembergue , 
Hauchelage , Canadas , Labrador, la 
grand’ Baye, et terres adiacentes. Il m’est 
du depuis tombé entre les mains vn Dis- 
cours du voyage fait ausdites terres, par 
le Capitaine laques Cartier, escrit en 
langue estrangere que i’ay fait traduire 

EPISTRE. 


en la nostre, par vn de mes amis. J’ay 
pensé qu’il ne serait hors de propos de le 
mettre en lumière, tant pour aider et ser- 
uir comme de guide à ceux qui auroyent 
désir d’entreprendre ledit voyage, que 
pour le contentement d’autres qui se 
plaisent en curieuses recherches et con- 
templations. Je vous prie le receuoir de 
telle affection que ie le vous présente. 



s V R 

LE VOYAGE 
de Canadas, 

Par c. b. 

Voy? serons-nous tousiours esclaues 
des fureurs? 

Gémirons nous sans fin nos eternels 
malheurs ? 

Le soleil a roulé quarante entiers voyages. 

Faisant sourdre pour nous moins de iours que d^ orages : 
D*vn desastre mourant vn autre pire est né : 

Et n*apperceuons pas le destin obstiné 
(^Chétifs) qui nos conseils rauage, comme Ponde 
Qui és humides mois culbutant vagabonde 
Du neigeux Pirenée, ou des Alpes fourchus. 

Entraine les rochers et les chesnes branchus : 

Ou comme puissamment vne tempeste brise 
La fragile chalope en POcean surprise. 

Sur le voyage 


Cédons, sages, cédons au Ciel qui dépité 
Contre nostre terroir, profane, ensanglanté 
De meurtres fraternels, et tout puant de crimes. 

Crimes qui font horreur aux infernaux abismes , 

Nous chasse à coups de fouet à des bords plus heureux 
Afin de fauiuer aux actes valeureux , 

Des renommez François la race abastardie : 

Comme on voit la vigueur d^vne plante engourdie, 

Au changement de place, alaigre s'éueiller, 

Et de plus riches fleurs le parterre émailler. 

Ainsi France alemande en Gaule replantée : 

Ainsi Vantique Saxe en P Angleterre entée. 

Bref, les peuples ainsi nouueaux sieges traçans, 

Ont redoublé gaillars leurs sceptres florissans : 

Faisans voir que la mer qui les astres menace. 

Et les plus aspres mons à la vertu font place. 

Sus sus donc compagnons qui bouillez d^vn beau sang, 
Et ausquels la vertu esperonne le flanc, 

Allons où le bon-heur et le Ciel nous appelle ; 

Et prouignons au loing vne France plus belle. 

Quitons aux faineans, à ces masses sans cœur, 

A la peste, à la faim, aux ébats du vainqueur. 

Au vice, au desespoir, ceste campagne usee. 

Haine des gens de bien, du monde la risee. 

Cest pour vous que reluit ceste riche toison 
Deueaux braues exploits de ce François lason, 

Auquel le Dieu marin fauorable fait feste. 


de Canadas. 


D^vn rude Cameçon arrestanî la tempeste 
Les filles de Nerée attendent vos vaisseaux; 
là caressent leur proue^ et balient les eaux 
De leurs paumes d^uoire, en double rang fendues^ 
Comme perçent les airs les voyageres Grues^ 

Quand la saison seuere et la gaye à son tour, 

Les conuie a changer en troupes de seiour. 

Cest pour vous que de laict gazouillent les riuieres : 
Que maçonnent és troncs les mousches mesnageres : 
Que le champ volontaire en drus espics iaunit : 

Que le fidele sep sans peine se fournit 
D^vn fruit qui sous le miel ne couue la tristesse, 

Ains enclôt innocent la vermeille liesse. 

La marâtre n^y sçait Vaconite tremper : 

Ny la fleure altérée és entrailles camper : 

Le fauorable trait de Proserpine enuoye 
Aux champs Ely siens Lame soûle de ioye : 

Et mille autres souhaits que vous irez cueillans. 

Que reserue le Ciel aux estomachs vaillans. 

Mais tous au demarer fermons ceste promesse : 
Disons : plustost la terre vsurpe la vistesse 
Des flambeaux immortels : les immortels flambeaux 
Eschangent leur lumière aux ombres des tombeaux : 
Les prez hument plustost les montagnes fondues : 
Sans montagnes les vaux foulent les basses nues : 
L^ Aigle soit veu nageant dans la glace de Vair : 
Dans les flots allumez la Baleine voler : 

Sur le voyage de Canadas. 


Plusîost qu^en nostre esprit le retour se figure : 

Et si nous pariurons, la mer nous soit pariure, 

O quels rampars ie voy! quelles tours se leuer! 
Quels fieuues à fions d'or de nouueaux murs lauer! 
Quels Royaumes s'enfiler d'honorables conquestes ! 
Quels lauriers ombrager degenereuses testes ! 

Quelle ardeur me souleue ! Ouurez-vous larges airs, 
Faites voye à mon aile : és bords de l'vniuers, 

De mon cor haut -sonnant les victoires Ventonne 
D'un essaim belliqueux, dont la terre firissonne. 


ensvyt le lan- 

GAGE DES PAYS ET ROYAV- 

mes de Hochelage et Canadas, au- 
trement appelée par nous la nou- 
uelle France. 

Et premièrement leur maniéré 
de compter. 


Segada. i 

Tigneny. 2 

Asche. 3 

Honnacon. 4 

Ouiscon. 5 

Indahir. 6 

Ayaga. 7 

Addegue. 8 

Madellon. 9 

Assem. to 


ENSVIT LES NOMS 
des parties du corps de l’homme. 


La teste 

Aggourzy. 

Le front 

Hetguenyascon. 

Les yeux 

Hegata. 

Les oreilles 

Ahontascon. 

La bouche 

Escahe. 

Les dents 

Esgougay. 

La langûe 

Osuache. 

La gorge 

Agouhon. 

Le menton 

Hebehin. 

Le visage 

Hogouascon. 

Les cheueux 

Aganiscon. 

Les bras 

Aiayascon. 

Les esselles 

Hetnanda. 

Les costei 

Aissonne. 

L’estomach 

Aggruascon. 

Le ventre 

Eschehenda. 

Les cuisses 

Hetnegradascon. 

Le genouil 

Agochinegodasion. 

Les iambes 

Agouguenehonde. 

Les pieds 

Onchidascon. 

Les mains 

Aignoascon. 

Les doigts 

Agenoga 


n 




Les ongles 
Le vit 
Vn con 
Vn homme 
Vne femme 
Vn garson 
Vne fille 
Vn petit enfant 
Vne robe 
Vn pourpoint 
Des chausses 
Des souliers 
Des chemises 
Vn bonnet 

Ils appellent leur bled 

Pain 

Eauë 

Chair 

Poisson 

Prunes 

Figues 

Raisins 

Noix 

Vne poulie 

Vne lamproye 

Vn saumon 


Agedascon. 

Aynoascon. 

Chastaigne. 

Aguehan. 

Agrueste. 

Addegesta. 

Agnyaquesta. 

Exiasta. 

Cabata. 

Coioza. 

Henondoua. 

Atha. 

Anigoua. 

Castrua. 

Osizy. 

Carraconny. 

Ame. 

Quahouascon. 

Queion. 

Honnesta. 

Absconda. 

Ozaha. 

Quaheya 

Sahomgahoa. 

Zysto. 

Ondaccon. 

Vne balaine 
Vne anguille 
Vn escureul 
Vne couleuure 
Des tortues 
Ils appellent le bois 
Feuilles de bois 
Ils appellent leur 
Dieu 

Donnei moy à boire 
Donne\ moy à desiu- 
ner 

Donnei moy à souper 

Allons nous coucher 

Bon-iour 
Allons ioüer 
Venei parler à moy 
Regarde^ moy 
Taise\ vous 
Allons au basteau 
Donne\ moy vn Cous- 
teau 

Vn hachot 
Vn arc 


Ainnehonne. 

Esgneny. 

Caiognem. 

Vndeguezy. 

Heleuxime. 

Conda. 

Hoga. 

Cudragny. 
Quazahoa quea. 
Quazahoa quasca- 
hoa. 

Quazahoa quat- 
fream. 

Casigno Agnyda - 
hoa. 

Aignaz. 

Casigno Caudy. 
Asigni quaddadia. 
Quatgathoma. 
Aista. 

Quasigno Casnouy . 

Quazahoa agoheda 
Addogne. 

Ahena, 

Vne fléché 
Allons à la chasse 

Vn cerf 


Quahetam. 
Quasigno donas ■ 
sent. 

Aionnesta. 


De dains, ils disent que ce sont moutons. 


et les appellent 
Vn Heure 
Vn chien 
Des oyes 
Le chemin 


Asquenondo. 
Sourhamda. 
Agayo. 
Sadeguenda. 
Adde. 


Ils appellent la graine de Concombres ou 
Melons Casconda. 

Quand ils veulent dire demain. 


ils disent 
Le ciel 
La terre 
Le soleil 
La lune 
Les estoilles 
Le vent 
La mer. 

Les vagues de la mer 
Vne isle 
Vne montagne 
La glace 
La neige 


Achide. 
Quenhia. 
Damga. 
Ysnay. 
Assomaha. 
Siguehoham. 
Cahoha. 
Agogasy. 
Coda. 
Cohena. 
Ogacha. 
Honnesca. 
Canisa. 


Froid 

Athau. 

Chaut 

Odazan. 

Feu 

Azista. 

Fumee 

Quea. 

Vne maison 

Canocha. 

Ils appellent leurs 


feues 

Sahe. 

Ils appellent vne ville 

Canada. 

Mon pere 

Addathy. 

Ma mere 

Adanahoe. 

Mon frere 

Addagnin. 

Ma sœur 

Adhoasseuc. 


Ceux de Canadas disent quil faut une 
lune a nauiger depuis Hochelaga , ius- 
ques à vne terre où se prend la canelU 
et la girofle. 

Ils appellent la ca- 

nelle Adhotathny. 

Le girofle Canonotha. 



Extraict du Priuilege. 


Ous avons permis à Raphaël du petit Val, 
Libraire et Imprimeur du Roy en ceste ville de 
Rouen, d’imprimer un Discours du voyage 
fait par le Cappitaine laques Cartier aux terres neufues 
de Canadas, Norembergue , dite nouuelle France. Et 
defences sont faites à tous autres Libraires et Imprimeurs de 
cestedite ville, d’imprimer ne faire imprimer ledit voyage, sur 
peine de confiscation et d’amende arbitraire, despens, dom- 
mages et interests. Et ce pour le terme de quatre ans. Fait 
ce iourd’huy cinquième iour de luin, mil cinq cens quatre 
vingts dixhuit. 



Signé , 


CAVELIER. 



I NTRODUCTION 


La réimpression du Voyage de Jaques 
Cartier au Canada, en i535 et i536, que 
M. Tross a donnée en i863, devait néces- 
sairement être suivie de la première rela- 
tion de cet habile navigateur. Onia connais- 
sait depuis i556, par la version italienne 

qui fait partie de la collection de Ramusio , 
par les traductions anglaises que Hakluyt 
a insérées dans son recueil qui a paru 
en i 582, iSSg, i 598-1600, et, indépen- 
damment des diverses reproductions pos- 
térieures qu’il est inutile d’énumérer, par 
l’édition de Raphaël du Petit -Val, qui 
l’imprima à Rouen, en 1598. La rareté 
excessive de ce petit volume, dont il 
n’existe actuellement qu’un exemplaire 
conservé à la Bibliothèque impériale, le 
prix élevé des recueils de Ramusio et de 
Hakluyt, et l’incorrection des textes pu- 
bliés en dehors de ceux-ci, toutes ces 
conditions réunies imposaient au nouvel 
éditeur le devoir de compléter son œuvre 
et de doter l’histoire de nos découvertes 
dans l’Amérique du Nord de ce précieux 
document. Il s’est acquitté de sa tâche de 

manière à satisfaire aux exigences des bi- 
bliophiles les plus difficiles. 

La nouvelle édition n’a pas seulement le 
mérite de reproduire avec une minutieuse 
exactitude l’édition de i SgS , elle s’est enri- 
chie de plusieurs additions qui en augmen- 
tent singulièrement la valeur. Ce sont d’a- 
bord deux cartes tirées de l’ouvrage de 
Ramusio^ qui donnent une idée de la ma- 
nière dont on comprenait la cartographie à 
cette époque. L’une d’elles représente un 
village de sauvages et la manière dont on 

f 

le fortifiait; elle offre, sous ce rapport, un 
intérêt tout particulier, et l’on en cherche- 
rait vainement l’équivalent ailleurs. Le 
glossaire mis par Ramusio à la suite du 
Voyage est le même que celui que donne 
Hakluyt, qui, sans doute, s’est contenté de 
le traduire; mais il diffère essentiellement 

de celui que Raphaël du Petit- Val a mis à 
la suite de l’Epistre ; cette différence a sug- 
géré ridée de les rapprocher et de vérifier 
si, selon l’opinion commune, la relation 
française n’était que la traduction du texte 
italien de Ramusio; cette supposition s’ap- 
puyait d’ailleurs sur l’assertion de l’impri- 
meur rouennais, qui annonçait positi- 
vement le fait de la traduction sans indi- 
quer de quelle langue il l’avait tirée. Une 
collation attentive des trois versions ita- 
lienne, anglaise et française a démontré 
jusqu’à l’évidence que les trois éditeurs 
avaient puisé à une source différente, et 
qu’en offrant la plus grande analogie , cha- 
cun des textes présentait des dissemblances 
qui ne pouvaient être attribuées à un tra- 
ducteur; ce qui renforce singulièrement 
cette opinion, c’est que le hasard vient à 

lïnstant même de faire découvrir une qua- 
trième rédaction manuscrite, plus ancienne 
que les autres, qui avait échappé jusqu’à 
ce jour aux recherches les plus actives; 
peut-être un jour fera-t-elle l’objet d’une 
nouvelle publication avec d’autres pièces 
qui sont venues se joindre à cette heu- 
reuse trouvaille. 

Enfin , ce qui donne le plus grand prix à 
la réimpression actuelle, ce sont les docu- 
ments nouveaux que l’on a pu recueillir 
sur Jaques Cartier. Après la savante et 
substantielle notice que la plume élégante 
de M. d’Avezac a placée en tête du second 
Voyage, il eût été difficile de rien ajouter, si 
une heureuse circonstance n’avait mis à la 
disposition de l’éditeur une série de pièces 
du plus haut intérêt; il en doit la commu- 
nication à l’obligeance de M. Alfred Ramé, 

de Rennes, dont le nom suffit pour en ga- 
rantir l’authenticité. Elles nous font con- 
naître les circonstances au milieu desquelles 
s’effectuèrent les diverses navigations du 
pilote malouin , les luttes qu’il eut à soute- 
nir contre ses concitoyens, jaloux de con- 
trecarrer ses projets dans un esprit de basse 
jalousie ou de mercantile avidité, les diffi- 
cultés qu’il lui fallut surmonter malgré la 
protection du roi, les chicanes qu’il eut à 
subir à son retour et qui poursuivirent ses 
héritiers longtemps encore après sa mort. 
Lettres patentes, commissions royales, 
rôles d’équipages, autorisations diverses de 
princes et de hauts fonctionnaires, arbitra- 
ges, apurements de comptes, procédure 
au grand conseil: telle est, en peu de mots, 
la nomenclature de ces pièces; et s’il est 
affligeant de les voir nous montrer une fois 

de plus tout ce que rencontre d’obstacles 
chez le vulgaire l’exécution des grands 
desseins, applaudissons-nous de ce qu’elles 
font en même temps rejaillir sur les pro- 
tecteurs et sur les compagnons de Jaques 
Cartier une portion de la gloire qu’il s’est 
acquise par ses travaux, ses fatigues et sa 
persévérance. 

DISCOVRS 


DV VOYAGE FAIT 

PAR LE CAPITAINE lACQVES 

Cartier en la terre-Neufue de Canadas 
dite nouuelle France, en l’an mil 
cinq cens trente quatre. 


Comme Messire Charles de Mouy Che- 
valier, partit auec deux Nauires de 
S. Malo, et comme il arriua en la terre- 
Neufue appelée la Françoise, et entra 
au port de Bonne-veuc. 

PRES que Messire Charles de 
Mouy, sieur de la Meilleraye, et 
Visadmiral de France eut fait 
iurer les Cappitaines, Maistres 
et compagnons des Nauires, de bien et 
fidellement se comporter au seruice du 
Roy tres-chrestien, sous la charge du Ca- 
pitaine lacques Cartier; Nous partismes le 



l8 D I s C O V R s. 

XX. d’Auril en l’an m.d.xxxiiii. du port 
de S. Malo auec deux nauires de charge 
chacun d’environ soixante tonneaux, et 
armé de soixante et un homme ; Et naui- 
gasmes auec tel heur que le x. de May 
nous arriuasmes à la terre-Neufue, en la- 
quelle nous entrasmes par le Cap de 
Bonne-veuë, lequel est au xxviii. degré et 
demy de latitude et de longitude * 
Mais pour la grande quantité de glace qui 
estoit le long de ceste terre, il nous fust 
besoin d’entrer en vn port que nous nom- 
masmes de S. Catherine distant cinq lieuës 
du port susdit vers le Su-Suest, là nous y 
arrestames dix iours attendans la commo- 
dité du temps, et cependant nous equi- 
pasmes et appareillasmes nos barques. 

Comme nous arriuasmes en Vlsle des 

Oiseaux, et de la grande quantité d’oi- 
seaux qui s’y trouuent. 

Le XXI. de May fismes velle ayans vent 
d’Ouest, et tirasmes vers le Nord depuis 
le Cap de Bonne-veuë iusques à l’Isle des 
Oyseaux, laquelle estoit entièrement enui- 

ronnée de glace , qui toutesfois estoit rom- 
pue et diuisee en pièces, mais nonobstant 
ceste glace nos barques ne laissèrent d’y al- 
ler pour auoir des oyseaux, desquels y a 
si grand nombre que c’est chose incroyable 
à qui ne le void, parce combien que ceste 
Isle, laquelle peut auoir vne lieue de circuit, 
en soit si plaine, qu’il semble qu’ils y soyent 
expressément apportez et presque comme 
semez : Neantmoins il y en a cent fois plus 
à l’entour d’icelle, et en l’air que dedans, 
desquels les vns sont grands comme Pies, 
noirs et blancs, ayans le bec de corbeau, 
ils sont tousiours en mer, et ne peuuent vo- 
ler haut, d’autant que leurs aisles sont pe- 
tites, point plus grandes que la moitié de la 
main, auec lesquelles toutefois ils volent 
auec telle vitesse à fleur d’eau que les au- 
tres oiseaux en l’air, ils sont excessiuement 
gras , et estoyent appelez par ceux du pays 
Apponath, desquels nos deux barques se 
chargèrent en moins de demi - heure , 
comme l’on auroit peu faire de cailloux, de 
sorte qu’en chasque nauire nous en fismes 
saler quatre ou cinq tonneaux , sans ceux 
que nous mangeâmes frais. 

De deux especes d'oiseaux l’pne appellee 

Godets, Vautre Margaux , et comme 

nous arriuasmes à Carpunt. 

En outre il y a vne autre espece d’oiseaux 
qui volent haut en l’air, et à fleur de l’eau, 
lesquels sont plus petits que les autres, et 
sont appeliez Godets, ils s’assemblent or- 
dinairement en ceste Isle, et se cachent 
sous les aisles des grands. Il y en a aussi 
d’vne autre sorte, mais plus grands et 
blancs, séparez des autres en vn canton de 
l’Isle, et sont tres-difficiles a prendre, parce 
qu’ils mordent comme chiens, et les appel- 
loyent Margaux : Et bien que ceste Isle soit 
distante quatorze lieuës de la grande terre , 
neantmoins les Ours y viennent à nage, 
pour y manger de ces oiseaux , et les nos- 
tres y en trouuerent vn grand comme une 
Vache, blanc comme vn Cygne, lequel 
sauta en mer devant eux, et le lendemain 
de Pasques qui estoit en May, voyageans 
vers la terre , nous le trouuasmes à moitié 
chemin nageant vers icelle, aussi viste que 
nous qui allions à la velle, mais l’ayans 

apperçeu luy donnasmes la chasse par le 
moyen de nos barques, et le prismes par 
force ; sa chair estoit aussi bonne et 
délicate à manger que celle d’vn Bou- 
ueau. Le Mercredy ensuyuant qui estoit 
xxvii. dudit mois de May, nous arriuasmes 
à la bouche du golfe des Chasteaux, mais 
pour la contrariété du temps, et à cause de 
la grande quantité de glace il nous fallust 
entrer en vn port qui estoit aux enuirons 
de ceste emboucheure, nommé Carpunt, 
auquel nous demeurasmes sans pouvoir 
sortir, iusques au ix. de luin, que nous 
partismes delà pour passer outre ce lieu 
de Carpunt, lequel est au li. degré de lati- 
tude. 

Description de la terre Neufue depuis le 

Cap Rasé iusques à celuy de Degrad. 

La terre depuis le Cap Rasé iusques à 
celuy de Degrad fait la pointe de l’entrée 
du golfe qui regarde de Cap à Cap vers 
l’Est, Nord, et Su, toute ceste partie de 
terre est faite d’Isles situées l’vne auprès de 
l’autre, si qu’entre icelles n’y a que comme 

petits fleuues, par lesquels Ion peut aller et 
passer auec petits bateaux, et là y a beau- 
coup de bons ports, entre lesquels sont 
ceux de Carpunt, et Degrad. En l’vne de 
ces Isles la plus haute de toutes, l’on peut 
estant debout clairement voir les deux Isles 
basses près le Cap Rasé, duquel lieu l’on 
conte vingt-cinq lieues iusques au port de 
Carpunt , et là y a deux entrées l’vne du 
costé d’Est, l’autre du Su, mais il faut 
prendre garde du costé d’Est, parce qu’on 
n’y void que bancs et eaux basses, et faut 
aller à l’entour de l’Isle vers Ouest la lon- 
gueur d’vn demy cable ou peu moins qui 
veut, puis tirer vers le Su, pour aller au 
susdit Carpunt, et aussi l’on se doit garder 
de trois bancs qui sont sous l’eau , et dans 
le canal, et vers l’Isle du costé d’Est, y a 
fond au canal de trois ou quatre brasses , 
l’autre entree regarde l’Est, et vers l’Ouest 
l’on peut mettre pied à terre. 

De l’Isle nommée a présent de S. Cathe- 
rine. 

Qvittant la pointe de Degrad, a Tentree 

du golfe susdit, à la volte d’Ouest, l’on doute 
de deux Isles qui restent au costé droit, 
desquelles l’vne est distante trois lieues de 
la pointe susdite, et l’autre sept ou plus ou 
moins de la première, laquelle est vne terre 
plate et basse, et semble qu’elle soit de la 
grande terre. l’appellay ceste Isle du nom 
de S. Catherine en laquelle vers Est, y 
a vn pays sec et mauuais terroir enui- 
ron vn cart de lieue, pour ce est-il besoin 
faire vn peu de circuit, en ceste Isle est le 
port des Chasteaux qui regardent vers le 
Nord-Nordest et le Su-Surouest, et y a 
distance de l’vn à l’autre viron quinze 
lieues. Du susdit port des Chasteaux, ius- 
ques au port des Gouttes qui est la terre 
du Nord du golfe susdit qui regarde l’Est; 
Nordest, et l’Ouest; Surouest, y a distance 
de douze lieues et demie, et est à deux 
lieues du port des Balances et se trouue 
qu’en la tierce partie du trauers de ce golfe 
y a trente brasses de fond à plomb Et de 
ce port des Balances iusques au Blanc- 
sablon y a vingt-cinq lieues vers 1 Ouest, 
Surouest. Et faut remarquer que du costé 
du Surouest de Blanc-sablon l’on void par 

trois lieuës, vn banc qui paroist dessus 
l’eau ressemblant à vn bateau. 

Du lieu nommé Blanc-sablon , de Vlsle de 
Brest, et de l’Isle des Oiseaux, la sorte 
et quantité de ceux qui sy trouuent, et 
du port nommé les Islettes. 

Blanc-sablon est vn lieu où n’y a aucun 
abry, du Su ny du Suest, mais vers le 
Su-Surouest de ce lieu, y a deux Isles l’vne 
desquelles est appellee l’Isle de Brest, et 
l’autre l’Isle des Oiseaux, en laquelle y a 
grande quantité de Godets et Corbeaux qui 
ont le bec et les pieds rouges , et font leurs 
nids en des trous sous terre comme con- 
nils. Passé un Cap de terre distant une 
lieue de Blanc-sablon, l’on trouue vn port 
et passage appellé les Islettes, qui est le 
meilleur lieu de Blanc-sablon, et où la pes- 
cherie est fort grande. De ce lieu des Is- 
lettes iusques au port de Brest y a dix 
lieuës de circuit : et ce port est au cin- 
quante et vniéme degré cinquante cinq mi- 
nutes de latitude et de longitude * 
Depuis les Islettes iusques à ce lieu y a plu- 

sieurs Isles , et le port de Brest est mesmes 
entre les Isles, lesquelles l’enuironnent de 
plus de trois lieues, et les Isles sont basses, 
tellement que l’on peut voir par dessus 
icelles les terres susdites. 

Comme nous entrasmes au port de Brest, 
et comme tir ans outre vers Ouest, pas- 
sasmes au milieu des Isles, lesquelles 
sont en si grand nombre qu’il n’est pos- 
sible de les conter. 

Le X. du susdit mois de luin, entrasmes 
dans le port de Brest pour auoir de l’eau , 
et du bois , et pour nous apprester de pas- 
ser outre ce golfe ; Le iour de S. Barnabé 
apres avoir ouy la Messe, nous tirasmes 
outre ce port vers Ouest, pour descouurir 
les ports qui y pouuoyent estre. Nous pas- 
sasmes par le milieu des Isles, lesquelles 
sont en si grand nombre qu’il n’est possible 
de les conter, parce qu’ils continuent dix 
lieuës outre ce port : Nous demeurasmes 
en l’vne d’icelles pour y passer la nuict, et 
y trouuasmes grande quantité d’œufs de 
Canes, et d’autres oyseaux qui y font leurs 

nids , et les appellasmes toutes en general , 
les Isles. 

Des ports de S. Anthoine , de S, Seruain, 
de lacques Cartier, du fleuue appellé de 
S. lacques, des coustumes et vestemens 
des habitans, et de l’Isle de Blanc-sa- 
blon. 

Le lendemain nous passasmes outre ces 
Isles, et au bout d’icelles trouuasmes vn 
bon port, que nous appellasmes de S. An- 
thoine : et vne ou deux lieues plus outre 
descouurismes vn petit fleuue fort profond 
vers le Surouest , lequel est entre deux au- 
tres terres, et y a là vn bon port, nous y 
plantasmes vne croix, et l’appellasmes le 
port S. Seruain ; et du costé du Surouest 
de ce port et fleuve se trouue à viron vne 
lieue vne petite Isle ronde comme vn four- 
neau, enuironnee de beaucoup d’autres 
petites , lesquelles donnent la cognoissance 
de ces ports. Plus outre à deux lieues, y a 
vn autre bon fleuue plus grand, auquel 
nous peschasmes beaucoup de Saumons , 
et l’appellasmes le fleuue de S. lacques : 

Estans en ce fleuue nous aduisasmes une 
grande Nave qui estoit de la Rochelle, la- 
quelle auoit la nuict precedente passé ou- 
tre le port de Brest, où ils pensoyent aller 
pour pescher, mais les Mariniers ne sça- 
uoyent où estoit le lieu. Nous nous accos- 
tâmes d’eux, et nous mismes ensemble 
en vn autre port, qui est plus vers 
Ouest, viron une lieüe plus outre que le 
susdit fleuue de S. lacques, lequel i’estime 
estre vn des meilleurs ports du monde, 
et fut appellé le port de lacques Cartier. 
Si la terre correspondoit à la bonté des 
ports, ce seroit vn grand bien, mais on ne 
la doit point appeller terre , ains plustost 
cailloux et rochers sauuages, et lieux pro- 
pres aux bestes farouches ; D’autant qu’en 
toute la terre deuers le Nord, ie n’y vis pas 
tant de terre, qu’il en pourroit en vn ben- 
neau : et là toutesfois ie descendy en plu- 
sieurs lieux ; et en l’Isle de Blanc-sablon 
n’y autre chose que mousse , et petites es- 
pines et buissons çà et là sechez et demy 
morts. Et en somme ie pense que ceste 
terre est celle que Dieu donna à Gain : là 
on y void des hommes de belle taille et 

grandeur, mais indomptez et sauuages : Ils 
portent les cheueux liez au sommet de la 
teste, et estreins comme vne poignee de 
foin , y mettans au trauers vn petit bois ou 
autre chose au lieu de clou : et y tient en- 
semble quelques plumes d’oiseaux. Ils vont 
vestus de peaux d’animaux, aussi bien les 
hommes que les femmes, lesquelles sont 
toutefois plus recluses et renfermées en 
leurs habits, et ceintes par le milieu du 
corps, ce que ne sont pas les hommes : ils 
se peignent auec certaines couleurs rouges. 
Ils ont leurs barques faites d’escorce d’arbre 
de Boul , qui est vn arbre ainsi appellé au 
pays, semblable à nos chesnes, auec les- 
quelles ils peschent grande quantité de 
Loups-marins ; Et depuis mon retour, i’ay 
entendu, qu'ils ne faisoyent pas là leur de- 
meure, mais qu’ils y viennent de pays plus 
chauds par terre, pour prendre de ces 
Loups, et autres choses pour viure. 

De quelques Promontoires , à sçauoir du 
Cap-double , du Cap-pointu , Cap- 
Royal, Cap-de-laict , des montagnes 
des Cabannes, des Isles Colombaires, 
et d’vne grande pescherie de Morues. 

Le treziéme iour dudit mois, nous re- 
tournasmes à nos Nauires, pour faire velle, 
pource que le temps estoit beau, et le Di- 
menche fismes dire la messe : Le Lundy 
suyuant qui estoit le xv. partismes outre 
le port de Brest, et prismes nostre chemin 
vers le Su, pour auoir cognoissance des ter- 
res que nous auions apperçeuës, qui sem- 
bloyent faire deux Isles. Mais quand nous 
fusmes enuiron le milieu du golfe, cognus- 
mes que c’estoit terre ferme, où estoit vn 
gros Cap double l’vn dessus l’autre, et à 
cette occasion l’appellames Cap -double. 
Au commencement du golfe nous sondas- 
mes le fond, et le trouuasmes de cent brasses 
de tous costez. De Brest au Cap-double y 
a distance d'enuiron vingt lieues , et à cinq 
ou six lieues delà nous sondasmes aussi le 
fond, et le trouvasmes de quarante brasses. 
Ceste terre regarde le Nordest, Surouest. 

moins d’vne heure, en attendans la com- 
pagnie. 

De quelques Isles entre le Cap-Royal et le 
Cap de Laict. 

Le lendemain qui estoit le xviij- du mois 
le vent deuint contraire et fort impétueux , 
en sorte qu’il nous fallut retourner vers le 
Cap-Royal, pensans y trouuer port : et 
auec nos barques allasmes descouvrir ce 
qui estoit entre le Cap-Royal , et le Cap de 
Laict : et trouuasmes que sur les terres 
basses y a un grand golfe très-profond, 
dans lequel y a quelques Isles , et ce golfe 
est clos et fermé du costé du Su. Ces terres 
basses font vn des costez de l’entree, et le 
Cap-Royal est de l’autre costé, et s’auan- 
cent lesdites terres basses plus de demi- 
lieuë dans la mer. Le pays est plat, et con- 
siste enmauuaise terre : et par le milieu de 
l’entree y a une Isle. Ce golfe est au qua- 
rante-huictiéme degré et demy de latitude, 
et de longitude , et en ce iour nous 

ne trouuasmes point de port : et pour ce 

la nuict nous retirasmes en mer, apres 
auoir tourné le Cap à l’Ouest. 

De l’Isle Sainct lean. 

Depuis ledit iour iusques au xxiiij. du 
mois qui estoit la feste de S. lean fusmes 
batus de la tempeste et du vent contraire ; 
et suruint telle obscurité que nous ne peus- 
mes auoir cognoissance d’aucune terre ius- 
ques audit iour S . 1 ean que nous descouuris- 
mes vn Cap qui restoit vers Surouest, dis- 
tant du Cap-Royal viron trente cinq lieuës ; 
mais en ce iour le brouillas fut si espais et 
le temps si mauuais que nous ne peusmes 
approcher de terre. Et d’autant qu’en ce 
iour l’on celebroit la feste de S. lean Bap- 
tiste, nous le nommasmes Cap de S. lean. 

Des Isles de Mar gaux, et des espèces d’oi- 
seaux et animaux qui s’y trouuent, de 
l’Isle de Brion, et du Cap du Dauphin. 

Le lendemain qui estoit le xxv. le temps 
fut encores fascheux, obscur, et venteux, 
et nauigasmes vne partie du iour vers 

î 

Ouest, et Norouest, et le soir nous prismes 
le trauers iusques au second quart que 
nous partismes de là, et pour lors nous 
cogneusmes par le moyen de nostre qua- 
dran que nous estions vers Norouest, et 
vn quart d’Ouest, esloignez de sept lieues 
et demie du Cap S. lean, et comme nous 
voulûmes faire velle , le vent commença a 
souffler de Norouest, et pour ce tirasmes 
vers Suest quinze lieues , et approchasmes 
de trois Isles, desquellesy enauoit deux pe- 
tites droites comme vn mur, en sorte qu’il 
estoit impossible d’y monter dessus, et 
entre icelles y a vn petit escueil. Ces Isles 
estoyent plus remplies d’oiseaux que ne se- 
roit vn pré d'herbe , lesquels faisoyent là 
leurs nids, et en la plusgrande de ces Isles 
y en auoit vn monde de ceux que nous ap- 
pellions Margaux qui sont blancs et plus 
grands qu’oysons, et estoyent séparez en 
vn canton, et en l’autre part y auoit des 
Godets, mais sur le riuage y auoit de ces 
Godets et grands Apponats semblables à 
ceux de ceste Isle dont nous auons fait 
mention. Nous descendismes au plus bas 
de la plus petite et tuasmes plus de mille 


D I s C O V R s. 


35 


Godets et Apponats, et en mismes tant que 
voullusmes en nos barques et en eussions 
peu en moins d’vne heure remplir trente 
semblables barques. Ces Isles furent appel- 
lees du nom de Margaux, à cinq lieues de 
ces Isles y auoit vne autre Isle du costé 
d’Ouest qui a viron deux lieues de lon- 
gueur et autant de largeur, là nous passas- 
mes la nuict pour auoir de l’eau et du bois. 
Geste Isle est enuironnee de sablon, et 
autour d’icelle y a vne bonne source de six 
ou sept brasses de fond. Ces Isles sont de 
meilleure terre que nous eussions oncques 
veuë, en sorte qu’vn champ d’icelle vaut 
plus que toute la terre Neufue, nous la trou- 
uasmes plaine de grands arbres, de prai- 
ries, de campagnes plaines de froment sau- 
nage, et de poix qui estoyent fleuris aussi 
espais et beaux comme l’on eust peu voir 
en Bretagne, qui sembloyent auoir esté se- 
mez par des Laboureurs, l’on y voyoit 
aussi grande quantité de raisin ayant la 
fleur blanche dessus, des fraises, roses in- 
carnates , persil , et d’autres herbes de 
bonne et forte odeur. A l’entour de ceste 
Isle y a plusieurs grandes bestes comme 

grands bœufs, qui ont deux dents en la 
Luche comme dVn Eléphant, et viuent 
mesmes en la mer, nous en vismes vne qui 
dormoit sur le riuage, et allasmes vers el e 
auec nos barques pensans la prendre, mais 
aussi tost qu’elle nous ouyt elle se letta en 
mer, nous y vismes semblablement de 
Ours et des Loups. Geste Isle fut appelée 
l’îsle de Brion, en son contour y a de 
grands marais vers Suest et Norouest, le 
croy par ce que i’ay peu comprendre, qu i 
y À quelque 'passage entre la terre-Neu- 
Le et la terre de Brion, S’il estoit ainsi ce 
seroit pour raccourcir et le temps et le 
chemin pourueu que l’on peust trouuer 
Quelque perfection en ce voyage. A qua- 
tre lieuës de ceste Isle est la terre ferme 
vers Ouest-Surouest, laquelle semble estre 
comme une Isle enuironnee d Islettes de 
sable noir, là y a vn beau Cap que nous 
appellasmes le Cap-Dauphin pource que 
là Lt le commencement des bonnes terres. 
Le XXVII. de luin nous circuismes ces 
terres qui regardent vers Ouest-Surouest, 
ei paroissent de loin comme collines ou 
montagnes de sablon , bien que ce soyent 

terres basses et de peu de fond, nous n’y 
peusmes aller et moins y descendre d’au- 
tant que le vent nous estoit contraire, et ce 
iour nous fismes quinze lieues. 

De l’Isle d'Aleiay et du Cap S. Pierre. 

Le lendemain allasmes le long desdites 
terres viron dix lieues iusques à vn Cap de 
terre rouge qui est roide et coupé comme 
vn roc , dans lequel on void vn entredeux 
qui est vers le Nord, et est un pays fort 
bas, et y a aussi comme vne petite plaine 
entre la mer et vn estang, et de ce Cap de 
terre et estang iusques à vn autre Cap qui 
paroissoit , y a viron quatorze lieues, et la 
\terre se fait en façon d’vn demy cercle tout 
enuironné de sablon comme vne fosse sur 
laquelle Ion void des marais et estangs 
aussi loin que se peut estendre l’œil. Et 
auant qu’arriuer au premier Cap l’on 
trouue deux petites Isles assez près de 
terre, à cinq lieues du second Cap y a vne 
Isle vers Surouest, qui est treshaute et 
pointue laquelle fut nommee Alezay, le 
premier Cap fut appelé de S. Pierre, par ce 

que nous y arriuasmes au iour et feste du- 
dit sainct. 

Du Cap d’Orléans, du fleuve des Barques, 
du Cap des Saunages, et de la qualité et 
température de ces pays. 

Depuis l’isle de Brion iusques en ce lieu 
y a bon fond de sablon, et ayans sondé 
esgalement vers Surouest iusques a ap- 
procher de cinq lieues de terre nous trou- 
uasmes vingt-cinq brasses , et à vne lieue 
près, douze brasses, et près du bord six 
plus que moins et bon fond. Mais parce 
que nous voulions avoir plus grande cog- 
noissance de ces fonds pierreux plains de 
roches, mismes les velles bas et de tra- 
uers. Et le lendemain pénultième du mois 
le vent vint du Su et quart de Surouest, al- 
lasmes vers Ouest iusques au Mardy ma- 
tin dernier iour du mois, sans cognoistre et 
moins descouurir aucune terre , excepté 
que vers le soir nous apperçeusmes vne 
terre qui sembloit faire deux Isles qui de- 
meuroit derrière nous vers Ouest et Su- 
rouest à viron neuf ou dix lieues. Et ce iour 

allasmes vers Ouest iusques au lendemain 
leuer du Soleil quelque quarante lieues : 
Et faisant ce chemin cogneusmes que ceste 
terre qui nous estoit apparue comme 
deux Isles estoit là terre ferme situee au 
Su-Surouest et Nort-Norouest iusques à 
vn tresbeau Cap de terre nommé le Cap 
d’Orléans. Toute ceste terre est basse et 
plate, et la plus belle qu’il est possible de 
voir, plaine de beaux arbres et prairies, il 
est vray que nous n’y peusmes trouuer de 
port, parce qu’elle est entièrement plaine 
de bancs et sables. Nous descendismes en 
plusieurs lieux auec nos barques, et entre 
autres nous entrasmes dans vn beau fleuue 
de peu de fond, et pource fut appellé le 
fleuue des barques ; d’autant que nous y 
vismes quelques barques d’hommes sau- 
nages qui trauersoyent le fleuue , et n’eus- 
mes autre cognoissance de ces saunages, 
parce que le vent venoit de mer et char- 
geoit la coste , si bien qu’il nous fallust reti- 
rer vers nos nauires. Nous allasmes vers 
Nordest iusques au leuer du soleil du l’en- 
demain premier de luillet, auquel temps 
s’esleua vn brouillas et tempeste à cause 

dequoy nous abbaissasmes les velles, ius- 
ques à viron deux heures auant midy, que 
le temps se fist clair, et que nous apper- 
çeusmes le Cap d'Orléans, auec vn autre 
qui en estoit esloigné de sept lieues vers le 
Nord vn quart de Nordest qui fust appellé 
Cap des Sauuages t Du costé du Nordest 
de ce Cap à viron demi-lieuë y a un banc 
de pierre tres-perilleux. Pendant que nous 
estions près de ce Cap, nous apperçeus- 
mes vn homme qui couroit derrière nos 
barques qui alloyent le long de la coste, et 
nous faisoit plusieurs signes que deuions 
retourner vers ce Cap. Nous voyans tels 
signes commençasmes à tirer vers luy, 
mais nous voyans venir, se mist à fuir, 
estans descendus en terre mismes deuant 
luy un Cousteau et une ceinture de laine 
sur vn baston, ce fait nous retournasmes à 
nos nauires. Ce jour nous allasmes tour- 
noyans ceste terre neuf à dix lieues cui- 
dans trouuer quelque bon port, ce qui ne 
fut possible d’autant que comme i’ay desia 
dit toute ceste terre est basse, et est un 
pays enuironné de bancs et sablon. Néant- 
moins nous descendismes ce iour en qua- 


D I s C O V R s. 


41 


tre lieux pour voir les arbres qui y estoyent 
tres-beaux, et de grande odeur, et trouuas- 
mes que c’est oyent Cedres, Yfs, Pins, Or- 
meaux, Blancs, Fresnes, Saulx, et plu- 
sieurs autres à nous incogneus, tous néant- 
moins sans fruit. Les terres où il n'y a point 
de bois sont tresbelles et toutes plaines de 
poids, de raisin blanc et rouge ayant la fleur 
blanche dessus , des fraizes , meures , fro- 
ment saunage comme seigle qui semble y 
auoir esté semé et labouré, et ceste terre est 
de meilleure température qu’aucune qui se 
puisse voir et de grande chaleur, l’on y 
voit vne infinité de griues, ramiers eî au- 
tres oiseaux, en somme il n'y a faute d’au- 
tre chose que de bons ports. 

Du golfe nommé de S. Lunaire et autres 
golfes notables et Caps de terre et de la 
qualité et bonté de ces pays. 

Le lendemain second de luillet nous 
descouurismes et apperçeusmes la terre 
du costé du Nord à nostre opposite la- 
quelle se ioignoit auec celle cy deuant dite, 
apres que nous l’eusmes circuite tout au- 

tour, trouuasmes qu’elle contenoit en ron- 
deur * de profond et autant de dia- 
mètre. Nous l’appellasmes le golfe S. Lu- 
naire, et allasmes au Cap avec nos barques 
vers le Nord, et trouuasmes le pays si bas 
que par l’espace d’vne lieue il n’y auoit 
qu’vne brasse d’eau. Du costé vers Nord- 
est du Cap susdit viron sept ou huit lieues 
y auoit vn autre Cap de terre, au milieu 
desquels est vn golfe en forme de triangle 
qui a tresgrand fond de tant que pouuions 
estendre la veuë d’iceluy, il restoit vers 
Nordest. Ce golfe est enuironné de sablons 
et lieux bas par dix lieues , et n’y a plus de 
deux brasses de fond. Depuis ce Cap ius- 
ques à la riue de l’autre Cap de terre y a 
quinze lieuës. Estans au trauers de ces 
Caps, descouurismes vne autre terre et 
Cap qui restoit au Nord vn quart de 
Nordest pour tant que nous pouuions 
voir, toute la nuict le temps fust fort mau- 
uais et venteux , si bien qu’il nous fust be- 
soin mettre la Cappe de la velle iusques au 
l’endemain matin iij. de luillet que le vent 
vint d’Ouest, et fusmes portez vers le Nord 
pour cognoistre ceste terre qui nous res- 

toit du costé du Nord et Nordest sur les 
terres basses, entre lesquelles basses et 
hautes terres, estoit vn grand golfe et ou- 
uerture de cinquante cinq brasses de fond 
en quelques lieux, et large viron quinze 
lieues, pour la grande profondité et lar- 
geur et changement des terres eusmes 
esperance de pouuoir trouuer passage 
comme le passage des Chasteaux : Ce 
golfe regarde vers l’Est-Nordest, Ouest- 
Surouest. Le terroir qui est du costé du Su 
de ce golfe , est aussi bon et beau à culti- 
uer et plain de belles campagnes et prairies 
que nous ayons veu, tout plat comme se- 
roit vn lac , et celuy qui est vers le Nord 
est vn pays haut auec montagnes hautes 
plaines de forests, et de bois treshauts et 
gros de diuerses sortes. Entre autres y a 
de tresbeaux Cedres et Sapins autant qu’il 
est possible de voir, et bons à faire Mats 
de Nauire de plus de trois cens tonneaux 
et ne vismes aucun lieu qui ne fut plain de 
ces bois, excepté en deux places que le 
pays estoit bas plain de prairies auec deux 
tresbeaux lacs, le mitan de ce golfe est au 
xlvij. degré et demy de latitude. 

Du Cap d'Esperance et du lieu S. Martin, bî 

et comme ces barques d hommes sau- p 

uages approche^ de notre barque et ne p| 

se voulans retirer, furent espouuante{ de (ji 

quelques coups de passe-polans et de nos p 

dards, et comme ils s’enfuirent à grand 4 

haste. s 

ti 


Le Cap de ceste terre du Su fut appelée i 

Cap d’Esperarice , pour l’esperance que n 

nous auions d’y trouuer passage. Le qua- \ 

trieme iour de luillet allasmes le long de i 

ceste terre du costé du Nord pour trouuer ! 

port, et entrasmes en vn petit port et lieu 
tout ouuert vers le Su où n’y a aucun abry 
pour ce vent, et trouuasmes bon de l’appe- 
ler le lieu S. Martin, et demeurasmes là 
depuis le iiij. de luillet iusques au xij. Et 
pendant le temps que nous estions en ce 
lieu allasmes le Lundy sixième de ce mois 
apres auoir oy la Messe auec vne de nos 
barques pour descouurir vn Cap et pointe 
de terre, qui en estoit esloigné sept ou huit 
lieues du costé d’Ouest , pour voir de quel 
costé se tournoit ceste terre, et estans à 

demi-lieuë de la pointe apperçeusmes deux 
bandes de barques d’hommes sauuages qui 
! passoyent d’vne terre à l’autre, et estoyent 

plus de quarante ou cinquante barques 
desquelles vne partie approcha de ceste 
pointe , et sauta en terre vn grand nombre 
de ces gens faisans grand bruit et nous fai- 
soyent signe qu’allassions à terre mons- 
trans des peaux sur quelques bois , mais 
d'autant que n’auions qu’vne seule barque 
nous n’y voulusmes aller, et nauigasmes 
vers l’autre bande qui esioit en mer . Eux 
nous voyans fuir, ordonnèrent deux de 
leurs barques les plus grandes pour nous 
suyvre , auec lesquelles se ioignirent en- 
semble cinq autres de celles qui venoyent 
du costé de mer, et tous s’approchèrent de 
i nostre barque sautans et faisans signe d al- 

t legresse et de vouloir nostre amité , disans 

e en leur langue , Napeu ton damen assur 

5 tah, et autres paroles que nous n’enten- 

s dions. Mais parce que comme nous auons 

:e dit, nous n’auions qu’vne seule barque, 

it nous ne voulusmes nous fier en leurs si- 

îl gncs, et leur donnasmes a entendre qu ils 

à se retirassent, ce qu’ils ne voulurent faire. 

ains venoyent avec si grande furie vers 
nous qu’aussitost ils enuironnerent nostre 
barque auec les sept qu’ils auoyent. Et 
parce que pour signes que nous fissions ils 
ne se vouloyent retirer, laschasmes deux 
passe-volans sur eux, dont espouuantez 
retourneront vers la susdite pointe faisans 
très grand bruit, et demeurez là quelque 
peu, commenceront derechef avenir vers 
nous comme douant, en sorte qu’estans 
approchez de la barque , descochasmes 
deux de nos dards au milieu d’eux , ce qui 
les espouuenta tellement qu’ils commen- 
ceront à fuir en grand haste , et n’y voulu- 
rent oncques plus revenir. 

Comme ces saunages venans vers nos Na- 
vires et les nostres venans vers les 
leur, descendirent les uns et les autres 
en terre, et comme ces saunages se mis- 
rent a traffiquer en grande allégresse 
auec les nostres. 

Le lendemain partie de ces saunages 
vindrent auec neuf de leurs barques à la 
pointe et entree du lieu d’où nos Nauires 

estoyent partis : Et estans advertis de leur 
venue , allasmes avec nos barques à la 
pointe où ils estoyent, mais si tost qu’ils 
nous visrent ils se misrent en fuite, faisans 
signe qu’ils estoyent venus pour traffiquer 
auec nous, monstrans des peaux de peu de 
valeur, dont ils se vestent. Semblablement 
nous leur faisions signe que ne leur vou- 
lions point de mal , et en signe de ce deux 
desnostres descendirent en terre pour aller 
vers eux, et leur porter cousteaux et autres 
ferremens auec un chappeau rouge pour 
donner à leur Cappitaine. Quoy voyans 
descendirent aussi à terre portans de ces 
peaux, et commencèrent à traffiquer avec 
nous , monstrans vne grande et merueil- 
leuse allégresse d’auoir de ces ferremens et 
autres choses , dansans touiours et faisans 
plusieurs ceremonies , et entre autres ils se 
iettoyent de l’eau de mer sur leur teste 
auec les mains. Si bien qu’ils nous donnè- 
rent tout ce qu’ils auoyent ne retenans 
rien, de sorte qu’ils leur fallut s’en retour- 
ner tous nuds, et nous firent signes qu’ils 
retourneroyent le lendemain et qu’ils ap- 
porteroyent d’autres peaux. 


48 



D I s C O V R s 


Comme apres que les nostres eurent en- 
uoyé deux hommes en terre auec des 
marchandises , vindrent trois cens sau- 
nages en grande ioye, de la qualité de 
ce pays, de ce qu’il produit, du golfe et 
de sa chaleur. 

Le leudy vüj. du mois parce que le vent 
n’estoit bon pour sortir hors auec nos Na- 
uires, appareillasmes nos barques pour al- 
ler descouurir ce golfe, et courusmes en ce 
iour vingt-cinq lieues dans iceluy. Le len- 
demain ayans bon temps nauigasmes ius- 
ques à midy, auquel temps nous eusmes 
cognoissance d'vne grande partie de ce 
golfe , et comme sur les terres basses il y 
auoit d’autres terres auec hautes monta- 
gnes. Mais voyans qu’il n’y auoit point de 
passage commençasmes a retourner fai- 
sans nostre chemin le long de ceste coste, 
et nauigans vismes des saunages qui es- 
toyent sur le bord d’vn lac qui est sur les 
terres basses, lesquels saunages faisoyent 
plusieurs feux. Nous allasmes là et trou- 
uasmes qu’il y auoit vn canal de mer qui 

entroit en ce Lac , et mismes nos barques 
en Tvn des bords de ce canal, les sauuages 
s’approchèrent de nous auec vne de leurs 
barques et nous apportèrent des pièces de 
Loups-marins cuites, lesquelles ils misrent 
sur des boises, et puis se retirèrent nous 
donnans a entendre qu’ils nous les don- 
noyent. Nous enuoyasmes des hommes en 
terre auec des mitaines, couteaux, cha- 
pelets et autre marchandises, desquelles 
choses ils se resiouyrent infiniment , et 
aussi tost vindrent tout à coup au riuage 
où nous estions auec leurs barques appor- 
tans peaux et autres choses qu’ils auoyent 
pour auoir de nos marchandises, et es- 
toyent plus de trois cens tant hommes que 
femmes etenfans. Et voyons une partie des 
femmes qui ne passèrent, lesquelles estoyent 
iusques aux genoux dans la mer, sautans 
et chantans. Les autres qui auoyent passé 
là où nous estions venoyent priuément à 
nous frotans leurs bras auec leurs mains, 
et apres les haussoyent vers le ciel sautans 
et rendans plusieurs signes de resious- 
sance, et tellement s’asseurerent auec nous 
qu’enfin ils traffiquoyent de main à main 

de tout ce qu’ils auoyent, en sorte qu'il ne 
leur resta autre chose que le corps tout 
nud, parce qu’ils donnèrent tout ce qu’ils 
auoyent qui estoit chose de peu de valeur. 
Nous cogneusmes que ceste gent se pour- 
roit aisément conuertir à nostre foy, ils 
vont de lieu en autre , viuans de la pesche, 
leur pays est plus chaud que n’est l’Espa- 
gne, et le plus beau qu’il est possible de 
voir, tout esgal et vny, et n’y a lieu si petit 
où il n’y ait des arbres combien que ce 
soyent sablons , et où il n’y ait du froment 
sauuage qui a l’espy comme le seigle et le 
grain comme de l’auoine, et des poids 
aussi espais comme s’ils auoyent esté se- 
mez et cultiuez, du raisin blanc et rouge 
auec la fleur blanche dessus, des fraises, 
meures, roses rouges et blanches, et au- 
tres fleurs de plaisante douce et agréable 
odeur. Aussi il y a là beaucoup de belles 
prairies, et bonnes herbes et lacs où il 
y a grande abondance de Saumons. Ils 
appellent vne mittaine en leur langue Co- 
chi, et vn couteau Bacon. Nous appel- 
lasmes ce golfe, golfe de la chaleur. 

D'pne autre nation de saunages, de leurs 
coustumes et de la maniéré tant de leur 
viure que du vestement. 

Estans certains qu‘il n’y auoit aucun 
passage par ce golfe fismes velle, et par- 
tismes de ce lieu de S. Martin le Dimanche 
xij. de luillet pour descouvrir outre ce 
golfe, et allasmes vers Est le long de ceste 
coste viron xviij . lieues iusques au Cap du 
Pré, où nous trouuasmes le flot très-grand 
et fort peu de fond, la mer courroucée et 
tempestueuse , et pource il nous fallust re- 
tirer à terre entre le Cap susdit et vne Isle 
vers Est à viron vne lieue de ce Cap; et là 
nous mouillasmes l’ancre pour icelle nuict. 
Le lendemain matin fismes velle en inten- 
tion de circuir ceste coste, laquelle est si- 
tuée vers le Nord et Nordest, mais vn 
vent suruint si contraire et impétueux qu’il 
nous fut necessaire retourner au lieu d’où 
nous estions partis, et là y demeurasmes 
tout ce iour iusques au lendemain que 
nous fismes velle, et vinsmes au milieu 
d’un fleuue esloigné cinq ou six lieues du 

Cap du Pré, et estans au trauers du fleuue 
eusmes derechef le vent contraire auec vn 
grand brouillas et obscurité , tellement 
qu’il nous fallut entrer en ce fleuue le 
Mardy xiiij. du mois, et nous y arrestas- 
mes à l’entree iusques au saiziéme atten- 
dans le bon temps pour pouuoir sortir. 
Mais en ce xvi. iour qui estoit le leudy, le 
vent creut en telle sorte qu’vne de nos Na- 
uires perdit vne ancre , et pource nous fut 
besoin passer plus outre en ce fleuue quel- 
que sept ou huit lieues pour gaigner vn 
bon port où il y eust bon fond, lequel nous 
auions esté descouurir auec nos barques , 
et pour le mauuais temps, tempeste et obs- 
curité qu’il fit demeurasmes en ce port ius- 
ques au xxv. sans pouuoir sortir. Cependant 
nous vismes vne grande multitude d’hom- 
mes sauuages qui peschoyent des tombes, 
desquels y a grande quantité , ils estoyent 
enuiron quelque quarante barques , et tant 
en hommes, femmes, qu’enfants, plus de 
deux cens, lesquels apres qu’ils eurent 
quelque peu conuersé en terre auec nous, 
venoyent priuement au bord de nos Na- 
uires auec leurs barques. Nous leur don- 

nions des couteaux, chappelets de verre, 
peignes , et autres choses de peu de valeur 
dont ils se resiouyssoyent infiniment le- 
uant les mains au ciel, chantans et dan- 
sans dans leurs barques. Ceux-cy peuuent 
estre vrayement appeliez sauuages d’autant 
qu’il ne se peut trouuer gent plus pauure 
au monde, et croy que tous ensemble 
n’eussent peu auoir la valeur de cinq sols 
excepté leurs barques et rhets. Ils n’ont 
qu’vne petite peau pour tout vestement, 
auec laquelle ils couurent les parties hon- 
teuses du corps auec quelques autres 
vieilles peaux dont ils se vestent à la mode 
des Ægyptiens. Ils n’ont ny la nature ny le 
langage des premiers que nous auions 
trouuez. Ils portent la teste entièrement 
rasehorsmisvn floquet de cheueux au plus 
haut de la teste , lequel ils laissent croistre 
long comme vne queue de cheual qu’ils 
lient sur la teste auec des esguillettes de 
cuir. Ils n’ont autre demeure que dessous 
ces barques lesquelles ils renuersent et 
s’estendent sous icelles sur la terre sans 
aucune couuerture. Ils mangent la chair 
presque crüe et la chauffent seullement le 

moins du monde sur les charbons, le 
mesme est du poisson. Nous allasmes le 
iour de la Magdaleine auec nos barques 
au lieu où ils estoyent sur le bord du 
fleuue, et descendismes librement au mi- 
lieu d’eux, dont ils se resiouyrent beau- 
coup, et tous les hommes se misrent a 
chanter et danser en deux ou trois bandes, 
faisans grands signes de ioye pour nostre 
venuë. Us auoyent fait fuir les ieunes fem- 
mes dans le bois horsmis deux ou trois qui 
estoyent restées auec eux, à chacune des- 
quelles donnassent vn peigne, et vne clo- 
chette d’estain , dont ils se resiouyrent 
beaucoup, remercians le Capitaine et luy 
frottans les bras et la poitrine auec leurs 
propres mains. Les hommes voyans que 
nous auions fait quelques presens à celles 
qui estoyent restées, firent venir celles qui 
s’estoyent réfugiées au bois , afin qu’ils 
eussent quelque chose comme les autres, 
elles estoyent enuiron vingt femmes les- 
quelles toutes en vn monceau se mirent 
sur ce Capitaine, le touchans et frottans 
auec les mains selon leur coustume de ca- 
resser, et donna à chacune d’icelle vne cio- 

chette d’estain de peu de valeur, et incon- 
tinent commencèrent à danser ensemble 
disans plusieurs chansons. Nous trouvas- 
mes là grande quantité de tombes qu’ils 
auoyent prises sur le riuage auec certaines 
rhets faites exprès pour pescher, d’vn fil 
de chanure qui croit en ce pays où ils font 
leur demeure ordinaire, pource qu’ils ne 
se mettent en mer qu’au temps qui est 
bon pour pescher, comme i’ay entendu. 
Semblablement croit aussi en ce pays du 
mil gros comme poids, pareil à celui qui 
croit au Brésil dont ils mangent au lieu de 
pain, et en auoyent abondance, et l’appel- 
lent en leur langue Kapaige. Ils ont aussi des 
prunes qu’ils sechent comme nous faisons 
pour l’Hyuer et les appellent Honesta, 
mesmes ont des figues, noix, pommes et 
autres fruits, et des febues qu’ils nomment 
Sahu, Les noix Caheya, Les figues,* 

Les pommes * Si on leur monstroit 
quelque chose qu’ils n’ont point et qu’ils 
ne pouuoyent sçavoir que c’éstoit branlans 
la teste, ils disoyent Nohda , qui est a dire 
qu’ils n’en ont' point, et ne sçauent que 
c’est. Ils nous monstroyent par signes le 

moyen d’accoustrer les choses qu’ils ont et 
comme ils ont coustume de croistre. Ils 
ne mangent aucune chose qui soit salee, 
et sont grands larrons, et desrobent tout 
ce qu’ils peuuent. 

Comme les nostres plantèrent une grande 
Croix sur la pointe de Ventree du port , 
et comme le Capitaine de ces sauuages 
estant en fin appaisé par vn long pour- 
parler auec nostre Capitaine, accorda 
que deux de ses enfans allassent auec 
luy. 

Le xxiiij. du mois fismes faire vne croix 
haute de trente pieds, et fut faite en la pré- 
sence de plusieurs d’iceux sur la pointe de 
l’entree de ce port, au milieu de laquelle 
mismes vn escusson relevé auec trois 
fleurs-de-Lys , et dessus estoit escrit en 
grosses lettres entaillées dans du bois , 
Vive le Roy de France. En apres la 
plantasmes en leur présence sus ladite 
pointe, et la regardoyent fort, tant lors 
qu’on la faisoit que quand on la plantoit. 
Et l’ayans leuee en haut, nous nous age- 
nouillions tous ayant les mains iointes. 

l’adorans à leur veuë, et leur faisions signe 
regardans et montrans le ciel, que d’icelle 
deppendoit nostre rédemption de laquelle 
chose ils s’esmerueillerent beaucoup, se 
tournans entr’eux , puis regardans ceste 
croix. Mais estans retournez en nos Na- 
uires, leur capitaine vint auec vne barque 
à nous vestu d’une vieille peau d’Ours noir 
auec ses trois fils et vn sien frere, lesquels ne 
s’approchèrent si près du bord comme ils 
auoyent accoustumé, et y fit vne longue ha- 
rengue monstrant ceste croix, et faisans le 
signe d’icelle avec deux doigts. Puis il mons- 
troit toute la terre des environs, comme s’il 
eust voulu dire qu’elle estoit toute à luy, et 
que nous n’y devions planter ceste croix 
sans son congé. Sa harangue finie nous 
luy monstrasmes vne mittaine feignans de 
luy vouloir donner en eschange de sa peau, 
à quoy il prit garde et ainsi peu à peu s’ac- 
costa du bord de nos Nauires; mais vn de 
nos compagnons qui estoit dans le bateau , 
mist la main sur sa barque, et à l’instant 
sauta dedans avec deux ou trois, et le con- 
traignirent aussi tost d’entrer en nos Na- 
uires, dont ils furent tous estonnez. Mais 

le Capitaine les asseura qu’ils n’auroyent 
aucun mal, leur monstrant grand signe 
d’amitié les faisant boire et manger auec 
bon accueil. En apres leur donna-on a en- 
tendre par signes que ceste croix estoit là 
plantée, pour donner quelque marque et 
cognoissance pour pouuoir entrer en ce 
port, et que nous y voulions retourner en 
bref et qu’apporterions des ferremens et 
autres choses, et que desirions mener auec 
nous deux de ses fils , et qu’en apres nous 
retournerions en ce port. Et ainsi nous 
fismes vestir à ses fils à chacun vne che- 
mise, vn sayon de couleur, et vne toque 
rouge, leur mettans aussi à chacun vne 
chaisne de laton au col dont ils se conten- 
tèrent fort , et donnèrent leurs vieux habits 
à ceux qui s’en retournoyent. Puis fismes 
présent d’vne mittaine à chacun des trois 
que nous renuoyames et de quelques cou- 
teaux, ce qui leur apporta grande ioye. 
Iceux estant retournez à terre, et ayans 
raconté les nouuelles aux autres enuiron 
sur le midy vindrent à nos Nauires six de 
leurs barques ayans chacune cinq ou six 
hommes qui venoyent dire adieu à ceux 

que nous auions retenus, et leur apportè- 
rent du poisson et leur tenoyent plusieurs 
parolles que nous n’entendions point, fai- 
sans signe qu’ils n’osteroyent point ceste 
croix. 

Comme estans hors du port susdit chemi- 
nans derrière ceste coste allasmes pour 
chercher la terre qui est situee vers 
Suest et Norouest. 

Le lendemain xxv. du mois se leua vn 
bon vent, et nous mismes hort du port. 
Estant hors du fleuue susdit tirasmes vers 
Est-Nordest, d’autant que près de l’em- 
bouchure de ce fleuue, la terre fait vn cir- 
cuit, et fait vn golfe en forme d’vn demy- 
cercle, en sorte que de nos Nauires nous 
voyons toute la coste , derrière laquelle 
nous cheminasmes, et nous mismes à cher- 
cher la terre situee vers Ouest et Norouest, 
et y auoit vn autre pareil golfe distant vingt 
lieues dudit fleuue. 

Des Caps de S. Loups et de Montmorency, 
et de quelques autres terres, et comme 
vne de nos barques ayant heurté a vn 
escueil, ne laissa de passer outre. 

LELundy xxvij. au soleil couchant allas- 
mes le long de ceste terre qui est comme 
nous avons dit situeeau Suest et Norouest 
iusques au Mercredy, auquel iour vis- 
mes vn autre Cap où la terre commence 
a se tourner vers l’Est, et allasmes le 
long d’icelle quelques xvi. lieues, et de là 
ceste terre commence a tourner vers le 
Nord, et a trois lieues de ce Cap y a 
fond de xxiiij. brasses à plomb. Ces terres 
sont plates, et les plus descouuertes de bois 
que nous ayons encores peu voir, il y a de 
belles prairies et campagnes tres-vertes. 
Ce Cap fut nommé de S. Louys , pource 
qu’en ce iour l’on celebroit sa feste , et est 
au xlix. degré et demy de latitude et de 
longitude * Le Mercredy matin, nous 
estions vers l’Est de ce Cap, et allasmes 
vers Norouest pour approcher de ceste 
terre, estant presque nuict, et trouuasmes 

qu elle regardoit le Nord et le Su. Depuis 
ce Cap de S. Louys iusques à vn autre 
nommé le Cap de Mommorency y a quel- 
que XV. lieues , la terre commence à tour- 
ner vers Norouest. Nous voulusmes son- 
der le fond a trois lieues près de ce Cap : 
mais nous ne le peusmes trouuer auec cent 
cinquante brasses, et pource allasmes le 
long de ceste terre enuiron dix lieuës ius- 
ques à la latitude de cinquante degré. Le 
Samedy ensuyuant premier iour d’Aoust 
au leuer du soleil cognusmes et vismes 
d’autres terres qui nous restoyent du costé 
du Nord et Nordest, lesquelles estoyent 
treshautes et coupees, et sembloyent estre 
montagnes, entre lesquelles y auoit d’au- 
tres terres basses ayans bois et rivières. 
Nous passasmes autour de ces terres tant 
d’vn costé que d’autres tirans vers Nor- 
ouest, pour voir s’il y auoit quelque golfe 
ou bien quelque passage iusques au v. du 
mois. D’vne terre à l’autre il y a viron 
XV. lieuës, et le mitan est au cinquante et 
vn tiers degré de latitude, et nous fut tres- 
difficile de pouuoir faire plus de cinq lieuës 
à cause de la maree qui nous estoit con- 

traire et des grands vents qui y sont ordi- 
nairement. Nous ne passâmes outre les 
cinq lieues d’où l’on voyoit aisément la 
terre de part en part laquelle commence là 
a s’eslargir. Mais d’autant que nous ne fai- 
sions autre chose qu’aller et venir selon le 
vent, nous tirasmes pour ceste raison vers 
la terre pour tascher de gaigner vn Cap qui 
est vers Su, qui estoit le plus loin et le plus 
auancé en mer que nous peussions des- 
couvrir, et estoit distant de nous enuiron 
quinze lieues : Mais estans proches de là 
trouuasmes que c’estoyent rochers, pierres 
et escueils , ce que nous n’auions encores 
point trouué aux lieux où nous auions esté 
au parauant vers le Su, depuis le Cap de 
S. lean, et pour lors estoit la maree qui 
nous portoit contre le vent vers l’Ouest : 
De maniéré que nauigans le long de ceste 
coste vne de nos barques heurta contre vn 
escueil et ne laissa de passer outre, mais il 
nous fallut tous sortir hors pour la mettre 
à la maree. 

Comme ayans consulté ce qui estoit le plus 
expédient de faire, nous deliberasmes 
nostre retour, du Destroit de S. Pierre 
et du Cap de Tiennot. 

Ayans nauigé le long de ceste coste en- 
viron deux heures, la maree suruint auec 
telle impétuosité qu’il ne nous fut iamais 
possible de passer auec treze auirons outre 
la longueur d’vn iet de pierre. Si bien qu’il 
nous fallut quitter les barques et y laisser 
partie de nos gens pour la garde, et mar- 
cher terre par quelque dix ou douze hom- 
mes iusques à ce Cap, où nous trouuasmes 
que ceste terre commence là a s’abbaisser 
vers Surouest. Ce qu’ayans veu et estans 
retournez à nos barques, reuinsmes à nos 
Nauires qui estoyent ja à la velle qui pen- 
soyent tousiours pouuoir passer outre : 
mais ils estoyent auallez à cause du vent 
de plus de quatre lieues du lieu où nous 
les auions laissez, où estans arriuez fîsmes 
assembler tous les Capitaines, mariniers, 
maistres et compagnons pour auoir l’aduis 
et conseil de ce qui estoit le plus expédient 

à faire. Mais apres qu’vn chacun eut parlé, 
l’on considéra que les grands vents d’Est 
commençoyent a regner et devenir vio- 
lens, et que le flot estoit si grand que nous 
ne faisions plus que raualler, et qu’il n’es- 
toit possible pour lors de gaigner aucune 
chose ; mesmes que les tempestes com- 
mençoyent a s’eslever en ceste saison en la 
terre Neufue, que nous estions de lointain 
pays, et ne sçauions les hasards et dangers 
du retour, et pource qu’il estoit temps de 
se retirer, ou bien s’arrester là pour tout le 
reste de l’annee. Outre cela nous discou- 
rions en ceste sorte, que si vn changement 
de vens de Nord nous suprenoit qu’il ne 
seroit possible de partir. Lesquels aduis 
ouys et bien considérez nous firent entrer 
en deliberation certaine de nous en retour- 
ner. Et pource que le iour de la feste de 
S. Pierre, nous entrasmes en ce destroit, 
nous l’appellasmes à ceste occasion Des- 
troit de S. Pierre, ou ayans ietté la sonde 
en plusieurs lieux, trouuasmes en aucuns 
cent cinquante brasses, aux autres cent, et 
près de terre soixante auec bon fond. De- 
puis ce iour iusques au Mercredy nous 

eusmes vent à souhait et circuimes ladite 
terre du costé du Nord, Est-Suest, Ouest, 
et Norouest : car telle est son assiette, hors- 
mis la longueur d'vn Cap de terres basses 
qui est plus tourné vers Suest, esloigné à 
viron xxv. lieues dudit destroit. En ce lieu 
nous vismes de la fumee qui estoit faite par 
les gens de ce pays au dessus de ce Cap, 
mais pour ce que le vent ne singlait vers 
la coste nous ne les accostasmes point, et 
eux voyans que nous n’approchions d’eux 
douze de leurs hommes vindrent à nous 
auec deux barques lesquels s’accosterent 
aussi librement de nous comme si ce fus- 
sent esté François, et nous donnèrent à 
entendre qu’ils yenoyent du grand golfe, et 
que leur Capitaine estoit un nommé Tien- 
not, lequel estoit sur ce Cap, faisant signe 
qu’ils se retiroyent en leur pays d’où nous 
estions partis , et estoyent chargez de pois- 
son, nous appelasmes ce cap Cap de Tien- 
not. Passé ce Cap toute la terre est posee 
vers l’Est-Suest, Ouest et Norouest, et 
toutes ces terres sont basses, belles et en- 
uironnees de sablons, près de mer et y a 
plusieurs marais et bancs par l’espace de 

XX. lieues, et en apres la terre commence a 
se tourner d’Ouest à l’Est, et Nordest, 
et est entièrement enuironné d’Isles esloi- 
gnees de terre deux ou trois lieues. Et ainsi 
comme il nous semble y a plusieurs bancs 
périlleux plus de quatre ou cinq lieues loin 
de la terre. 

Comme le ix. iour d’Aoust nous entras- 
mes dans Blanc-sablon , et le cinquième 
de Septembre arriuasmes au port de 
S. Malo. 

Depvis le Mercredy susdit iusques au 
Samedy nous eusmes vn grand vent de 
Surouest qui nous fit tirer vers l’Est- 
Nordest, et arriuasmes ce iour là à la 
terre d’Est de la terre-Neufue entre les 
Cabannes et le Cap-double. Icy commença 
le vent d’Est auec tempeste et grande im- 
petuositué, et pour ce nous tournasmes le 
Cap au Norouest et au Nord pour aller 
voir le costé du Nord qui est comme nous 
avons dit entièrement enuironné d’Isles, et 
estant près d’icelles, le vent se changea et 
vint du Su, lequel nous conduit dans le 

golfe, si bien que par la grâce de Dieu 
nous entrasmes le lendemain qui estoit le 
IX. d’Aoust dans Blanc-sablon , et voilà 
tout ce que nous auons descouuert. 

En apres le xv. Aoust iour de l’Assum- 
ption de nostre Dame nous partismes de 
Blanc-sablon apres auoir ouy la Messe, et 
vinsmes heureusement iusques au mitan de 
la mer qui est entre la terre-Neufue et la 
Bretagne , auquel lieu nous courusmes 
grande fortune pour les vens d’Est, laquel- 
le nous supportasmes par l’aide de Dieu, 
et du depuis eusmes fort bon temps, * 
en sorte que le cinquième iour de * 
Septembre de l’année susdite 
nous arriuasmes au port 
de S. Malo d’où nous 
estions partis. 

* ★ 

♦ 

DES PAYES ET ROYAUMES 

DE HOCHELAGE ET CANADA 
D'après Ramusio. 


Linguaggio délia terra nuouamente scoperta 
chiamata la nuoua Francia. 


Iddio 


Il Sole 

Isnez. 

Idella 

Suroe. 

Cielo 

Carnet. 

Giorno 


Notte 

Aiagla. 

Acqua 

Ame. 

Sabbîone 

Estogaz. 

Vêla 

Aganie. 

Testa 

Agonaze. 

Gola 

Conguedo. 

Naso 

Hehonguesto. 

Denti 

Hesangue. 

Vnghie 

Agetascu. 

Piedi 

Ochedasco. 

Gambe 

Anoudasco. 

Morto 

Amocdaza. 

Pelle 

Aionasca. 

Quello 

Yca. 

Un manaretto 

Asogne, 

Molue pesce 

Gadogoursere. 

Buon da mangiar 

Quesande. 

Carne 


Amandole 

Anougaza. 

Fighi 

Asconda. 

Oro 

Henyosco. 

Il membro natural 

Assegnega. 

Vn arco 


Latone 

Aignetaze. 

Lafronte 

Ansce. 

Una pluma 

Yco. 

Luna 

Casmogan. 

Terra 

Conda. 

Vento 

Canut, 

Pioggia 

Onnoscon. 

Pane 

Cacacomy. 

Mare 

Amet. 

Naue 

Casaomy. 

Huomo 

Capelli 

Occhi 

Bocca 

Orecchie 

Braccia 

Donna 

Mallato 

Scarpe 

Vna pelle da coprir 
le parti vergognose 
Panno rosso 
Coltello 
Sgombro 
Noci 
Pomi 
Fane 
Spada 
Vna fre^a 
Arbore ver de 
Vn pittaro di terra 


Vndo. 

Hochosco. 

Ygata. 

Heche. 

Hontasco. 

Agescu. 

Enrasesco. 

Alouedeche. 

Atta. 

Ouscozon uondico. 

Cahoneta, 

Agoheda. 

Agedoneta. 

Caheya. 

Honesta. 

Sahe, 

Achesco. 

Cacta. 

Haueda. 

Vndaco. 

SUR 


JACQUES CARTIER 


Du jeudi XIX® jour de mars l’an mil v® xxxiii, 
davent monsieur l’alloué, présent M® Chrislofle 
Salmon, exerçant l’office de procureur, monsei- 
gneur présent en ceste ville. 


* Dudit jeudi, davent monsieur l’alloué. 

Sur la remonstrance, complainte et doliance ce 
jourdui faicte à ceste court de M® Jacques Cartier, 
capitaine et pilote pour le Roy, ayant charge de 
voiaiger et aller aux Terres Neuffves, passer le 
destroict de la baye des Chasteaulx avecques deux 
navires équippez de saixante compaignons pour 
l’an présent, que combien que luy ayut esté déli- 
vrée partie desdits navires pour fere ladite naviga- 


Remonstrance de Jacques Cartier. Défaut de navigation. 

tion, laquelle ne se peult fere sans avoir des mari- 
niers et compaignons de mer, lesquelz ne peult 
trouver pour fere pris et louyer, pour fere ladite 
navigation, estant l’impeschement que lui ont 
donné et donnent journellement aulcuns taichans 
empescher ladite navigation contrevenans au plai- 
sir et voulloir du Roy notre souverain seigneur, et 
aussi plusieurs bourgeoys et marchands de ceste 
ville taichant à emmener et conduire plusieurs 
navires de ceste dite ville auxdites parties de Terre 
Neuffve pour leur profilt particullier , lesquelz 
ont caiché et faict caicher lesdits maistres de na- 
vires, maistres mariniers et compagnons de mer, 
que par ce moyen est du tout empeschée l’entre- 
prinse et voulloir dudit seigneur , demandant et 
requérant sur cela estre sommairement pourveu de 
remede de justice convenable. Pourquoy , après 
avoir esté de ce que dessus sommairement informé, 
a esté et est donné pouvoir etauctorité, commission 
et mandement espécial aux sergens généraulx de 
cestedite court et à chacun , de fere, à instance et 
requeste dudit Cartier, et audit nom de l’auctorité 
de ladite court, arrestzsur touz et chacuns les na- 
vires de ce port et havre et de toute la juridiction, 
avecques prohiber et deffandre à touz et chacun les 
bourgeoys et maistres de navires de non les fere 
déplacer de cedit port et havre de ceste 
lieux de là où y sont, et de non les fere voiaiger, 
ne fere aultre navigation jucques à ce que tout 
premier lesdits deux navires dudit Cartier et ou- 
dict nom, soinct deubment équippez de maistres 

mariniers et compagnons de mer, en ensuyvant le 
bonplaesir et voulloir dudit seigneur, à lapaine de 
cinq centz escuz pour chacun desdits navires, et 
lesdits maistresmariniersetcompaignons àchacun 
à la painede cinquante escuz, et oultre intimer 
ausdits compaignons à ladite requeste et instance 
que seront arrestez , et l’arrest de ladite court dès 
maintenant mis et assis sur leurs personnes en ladite 
juridiction. Faict par la court de Sainct Malo, le 
XXVIII» jour de mars, l’an mil cinq centz trente troys. 
Et baillé pour fere scavoir aux personnes dont par- 
ticullierement serès requis de la part dudit Car- 
tier, et aussi, si mestier est, à son de trompe et 
cry publicque par cestedite ville par les carffours 
acoustumez à faire espletz, bannyes et criz pu- 
blicques. 


Le lundy huictiesme jour de feubvrier l’an mil 
cinq centz xxxiiii, à la baye Sainct Jehan*, davent 
mondit seigneur le capitaine, monsieur l’official, 
M» Guillaume Deschamps, M« Pierre Le Gobieu, 
allouéde la court dudit Sainct Malo; 

Présens, Jehan Billard, procureur, Estienne Pi- 
cot, Julien Cronier, Guillaume Porée, le Boys, 

* Lieu de réunion de la communauté de ville de .Saint-Malo 


/ 




6 


DOCUMENTS 



Jacques Chenu, Jehan Boulain, Devant Lapoupe, 
Guillaume SainctMaurs, Josselin Esverard, Pierres 
Guyheneuc, Jehan Maingard Hupeau, Pierre Gos- 
selin, Robin Boulain Vignecte, Jehan Esverard, 
Francoys Gaillard, Estienne Odiepore, Francoys 
Martin, Estienne Richomnè, Guyon Desgranches, 
Robin Gaultier le Jeune, Guillaume Perrinet, 
M® Jacques Cartier, Estienne Gilbert, Jacques 
Martinet, Martin Patrix, Jehan Huschetel, Alain 
Patrix, Thomas Levrel, Yves Morel, Guillaume 
Maingard, Guillaume Boulain, Jacques Maingard, 
Julien Fertés, Guillaume Martin Lalande, Hamon 
Gaultier, Bertran Picot, Charles Cheville, 

Et plusieurs aultres des bourgeoys congregez et 
assemblez comme dict est. 


A esté par ledit Cartier aparu son mandement 
luy octroyé de monseigneur l’admyral de Bretaigne, 
icely a esté leu, endabte de penultieme jour d’oc- 
tobre l’an mil v centz xxxiiii et signé de Philipes 
de Chabot, et scellé. 

A esté ordonné que, au désir d’icely, icy soit mis 
le teneur d’icely, 

Et qu’il soit inséré en ce papier tel que a esté 
baillé pour publier sauff le droit d’aultruy. 

La teneur ensuist. 

Phelippes Chabot, chevalier de l’ordre , compte 
de Buzançoys et de Charny, baron d’Aspremont, 
de Paigny et de Mirebeau, seigneur de Beaumont 
et de Fontaine franczose admirai de France, Bre- 
taigne et Guyenne , gouverneur et lieutenant gé- 
néral pour le roy en Bourgongne, aussi lieutenant 
général pour monseigneur le daulphin ou gouverne- 
ment de Normandie, au cappitaine et pillote maistre 
Jaques Cartier de SainctMâlo, salut. Nous vous 
avons commis et depputé, commettons et députons 
du voulloir et commandement du roy pour con- 
duire, mener et emploier troys navyres équippées 
et advitaillées chacune pourquinze moys au para- 
chèvement de la navigation des terres par vous jà 
commencées à descouvrir oultre les terres neufves, 
et en icelluy voaige essayer de faire et acomplir ce 
qu’il a plu audit seigneur vous commander et or- 
donner, pour lequippaige duquel vous achapterez 
ou fréterez à tel pris raisonnable que adviserez au 
dire de gens de bien à ce congnoissans, et sellon 
que verrez et congnoistrez estre bon pour le bien 
de ladite navigation, lesdites troys navires pran- 
drez et louerez le nombre des pillotes, maistres et 
compaignons marynyers telz qu’il vous semblera 
estre requis et nécessaire pour lacomplissement 
d’icelle navigation , desquelles choses faire equip- 
per, dresser et mettre sus , vous avons donné et 
donnons povoir, commission et mandement espi- 
cial, avec la totale charge et superintendence d’i- 
ceulx navires , voaige et navigation , tant à laller 
que retourner, Mandons et commandons à tous 

lesdits pillottes, maistres et compagnons mari- 
niers et aultres qui seront esdits navires vous 
obeyer et suyvre pour le service du roy en ce que 
dessur, comme ilz feroint à nous mesmes, sans au- 
cune contradition ne reffuz, et ce sur les peines en 
tel cas acoustumés à ceulx qui se trouveront deso- 
beïssans et faisans le contraire. Donné soubz noz 
seing et scel d’armes, le pénultième jour d’octobre 
l’an mil cinq centz trante quatre. Ainsi signé Phe- 
lippes Chabot, et saelle en plat quart de cire rouge. 
(E/l marge :) Collationné avecq loriginal. 


Le mercredy dernier jour de mars après Pasques 
mil v^^^xxxv, à la baye Sainct Jehan, davent 
Monseigneur le capitaine. Présens, M. Jehan Le 
Juiff, lieutenent de M. le Connestable de ladicte 
ville de Sainct Malo, Jehan Billard, procureur des- 
dictz bourgeoys, Jn. Cronier, Jacques Chenu, 
Jehan Grout le jeune, Bertrand Beauboys, Pierre 
May, Françoys Gaillard, Jehan Maingard Hu- 
peau, Jacques Martinet, Robin Boullain , Es- 
tienne Richomme, Guillaume Boulain Villau- 
roux, Pierres Hamelin, Guillaume Maingard, 
Guillaume Pépin, Jehan Brisard lesné. Jehan 
Boulain Belestre, Thomas de la Bouille, Robin 
Gaultier le jeune, Thomas Maingard, Françoys 

Martin, Guillaume Grout, Boullet Souchart, 
Yves Morel, Guillaume le Breton Bastille, Geor- 
ges Boulain, Guillaume Sainct Maurs , Pierres 
Gosselin, Jehan Grout lesné, Charles Cheville, 
Guillaume Gaillard , Pierres Jonchée , Pierres 
Gaillard, Jehan de May, Pierres Colin, 

Et plusieurs aultres desdictz bourgeoys assem- 
blez. 

Sur ce que a esté par ledict procureur remons- 
tré touchant une bannye qui fut hyer faicte par 
Pierres Giraud, sergent, a esté ledict sergent pré- 
sent, quel a confessé avoir faict ladicte bannye, 
quelle il a aparu ; et a dict ung nommé Jehan Pou- 
let présent la luy a faict fere et non aultres, et 
laquelle bannye a esté ordonnée estre incerere en 
ce papier ; et ledict Bastille présent, quel a désa- 
voué avoir faict fere ladicte bannie ; et ledict Pou- 
let présent quel a dict, en vertu de la charge luy 
baillée, ledict Cartier avoir faict fere ladicte bannie. 

Lesdictz de la Bouille et Maingard présents, 
quels, O la charge que Jacques Cartier a baillé 
audict Jehan Poulet, ont advoué ladicte bannie et 
non aultrement. 

Et icelly Poulet a aparu le rôle et nombre des 
compaignons que ledict Cartier a prins pour la- 
dicte navigation, et a esté (mis entre nos mains?) 
pour incerer cy dessous , et a icelly Poulet pro- 
testé de en dynyer du nombre de xxv. à trante et 
de prandre d’aultres à son chouaix. 

L’incertion desdicts maistres compaignons mari- 
niers et pillotes sensuyvent. 

Jacques Cartier, cappitaine, 

Thomas Fourmont, maistre de la nef, 
Guillaume le Breton Bastille, cappitaine et 
pilote du galion, 

Jacques Maingard, maistre du galion, 

Marc Jalobert, cappitaine et pillote du Gorre- 
lieu, 

Guillaume Le Marié, maistre du Courlieu, 
Laurens Boulain, 

Estienne Nouel, 

Pierres Esmery, dict Talbot, 

Michel Hervé, 

Estienne Princevel, 

Michel Audiepvre, 

Bertrand Sambost, 

Richard Le Bay, 

Lucas Fammys, 

Francoys Guitault, apoticaire, 

Georget Mabille, 

Guillaume Sequart, cherpentier, 

Robin le Tort, 

Samson Ripault, barbier, 

Francoys Guillot, 

Guillaume Esnault, cherpentier, 

Jehan Dabin, cherpentier. 

Jehan Ouvert, cherpentier. 

Jullien Golet, 

Thomas Boulain, 

Michel Phelipot, 

Jehan Hamel, 

Jehan Fleury, 

Guillaume Guilbert, 

Colas Barbe, 

Laurens Gaillot, 

Guillaume Bochier, 

Michel Eon, 

Jehan Anthoine, 

Michel Maingard, 

Jehan Maryen, 

Bertrand Apvril, 

Gilles Stuffin, 

Geoffroy Ollivier, 

Guillaume de Guernezé, 
Eustache Grossi n, 

Guillaume Allierte, 

Jehan Ravy, 

Pierres Marquier, trompecte, 
Guillaume Le gentilhomme, 
Raoullet Maingard, 

Francoys Duault, 

Hervé Henry, 

Yvon Legal, 

Anthoine Alierte, 

Jehan Colas, 

Jacques Poinsault, " 

Dom Guillaume Le Breton, 
Dom Anthoine, 


/ 

Philipes Thomas, cherpentier, 
Jacques Duboy_, 

Jullien Plantirnet, 

Jehan Go. 

Jehan Legentilhomme, 

Michel Douquais, cherpentier. 
Jehan Aismery, cherpentier, 
Pierre Maingart, 

Lucas Clavier, 

Goulset Riou, 

Jehan Jacques Morbihen, 
Pierres Nyel, 

Legendre Estienne Leblanc, 
Jehan Pierres, 

Jehan Coumyn, 

Anthoine Desgranches, 

Louys Douayrer, 

Pierres Coupeaulx, 

Pierres Jonchée. 


FRANÇOIS parla grâce de Dieu Roy de France, 
et touz ceux qui ces présentes lettres verront, 
salut. Comme pour le désir d’entendre et avoir 
congnoissance de plusieurs pays que on dict inha- 
bitez, et aultres estre pocedez par gens sauvaiges 
vivans sans congnoissance de Dieu et sans usaige 
de raison, eussions des piecza à grandz fraiz et 
mises envoyé descouvrir esdits pays par plusieurs 

bons pillottes et aultres noz subjectz de bon enten- 
dement, sçavoir et expérience, qui d’iceux pays 
nous auroient amené divers hommes que nous 
avons par long (temps) tenuz en nostre royaume 
les faisans instruire en l’amour et crainte de Dieu, 
et de sa saincte loy et doctrine chrestienne, en in- 
tention de les faire revenir esdicts pays en com- 
paignie de bon nombre de noz subjectz de bonne 
volonté, affin de plus facillement induire les au- 
tres peuples d’iceux pays à croire en nostre 
saincte foy, Et entre autres y eussions envoyé 
nostre cher et bien amé Jacques Cartier, lequel 
auroict descouvert grand pays des terres de Canada 
et Ochelaga, faisant un bout de l’Azie du costé de 
l’Occident, lesquelz pays il a trouvez, ainsi qu’il 
nous a rapporté, garniz de plusieurs bonnes com- 
modittez, et les peuples d’iceux bien formez de 
corps et de membres et bien disposez d’esprit et 
entendement, desquelz il nous a semblement 
amené aucun nombre que nous avons par long 
temps faict vivre et instruire en nostre saincte foy, 
avecq nosdictz subjectz, en considération de quoy 
et vu leur bonne inclination, nous avons advisé 
et délibéré de renvoïer ledict Cartier esdictz pays 
de Canada et Ochelaga et jusqu’en la terre de Sa- 
guenay, s’il peult y aborder avec bon nombre de 
navires et de nosdictz subjectz de bonne volonté 
et de touttes quali tez, artz et industrie pour plus 
avant entrer esdictz pays, converser avec lesdictz 
peuples d’iceux et avecq eux habiter si besoin est, 
affin de mieux parvenir à nostre dite intention, et 

à faire chose aggréable à Dieu nostre créateur et 
rédempteur et qui soict à l’augmentation de son 
saint et sacré nom et de nostre mère sainte 
église catholicque, de laquelle nous sommes dictz 
et nommez le premier fils, Pourquoi, soict besoing 
pour meilleur ordre et expédition de ladicte entre- 
prise députer et establir un capitaine général et 
maistre pillotte desdictz navires, qui ait regard à 
la conduitte d’iceux et sur les gens officiers et sol- 
datz y ordonnez et establiz, sçavoir faisons, que 
Nous, à plain confians de la personne dudict 
Jacques Cartier, et de ses sens, suffizance, loyaulté, 
preudhomie, hardiesse, grande dilligence et bonne 
expérience, icely pour ces causes et aultres, à ce 
nous mouvans , avons faict et constitué , ordonné 
et estably, faisons, constituons, ordonnons, et 
establissons par ces présantes Capitaine général 
et maistre pillotte de tous les navires et autres 
vaisseaux de mer par nous ordonnez estre menez 
pour ladicte entreprise et expédition, pour ledict 
estât et charge de capitaine général et maistre pil- 
lotte d’iceux navires et vaisseaux avoir, tenir, et 
esercer par ledict Jacques Cartier aux honneurs, 
prérogatives, preéminanccs, franchises, libertez, 
gaiges et biens faictz tels que par nous luy seront 
pour ce ordonnez, tant qu’il nous plaira, et luy avons 
donné et donnons puissance et auctorité de mettre, 
establir et instituer ausdcitz navires telz lieute- 
nantz, patrons, pillottes et autres ministres néces- 
saires pour le faict et conduicte d’iceux, et en tel 
nombre qu’il verra et congnoistra estre besoing et 

nécessaire pour le bien de ladicte expédition. Si 
donnons en mandement par cesdictes présentes à 
nostre admirai ou visadmiral que pris et receu 
dudict Jacques Cartier le serment pour ce deu et 
accoustumé, iceluy mettent et instituent ou facent 
mettre et instituer de par nous en posession et sai- 
sine dudict estât de capitaine général et maistre 
pillotte et d’iceluy ensemble des honneurs, préro- 
gatives, prééminances, franchises, libertez, gaiges 
et bienfaictz telz que par nous luy seront pour ce 
ordonnez, le facent, souffrent et laissent jouir et 
user plainement et paisiblement et à luy obeyr et 
entendre de tous, et ainsi qu’il appartiendra es 
choses touchant et concernant ledict estât et charge, 
et oultre luy face , souffre et permette prendre 
le petit Gallion appellé l’Esmerillon, que de pré- 
sant il a de nous, lequel est jà viel et caduc, pour 
servir à l’adoub de ceux des navires qui en auront 
besoign, et lequel nous voulions estre pris et ap- 
pliqué par ledict Cartier pour l’effect desusdict, 
sans ce qu’il soit tenu en rendre aucun autre 
compte ne relicqua, et duquel compte et relicqua 
nous l’avons deschargé et deschargeons par icelles 
présantes par lesquelles nous mendons aussy à 
noz prévost de Paris, bailli fs de Rouan, de Caen, 
d’Orléans, de Bloys et de Tours, sennechaux du 
Maine, d’Anjou et Guyenne, et à tous nos autres 
baillifz, sennechaux, prévostz et allouez et autres 
nos justiciers et officiers tant de nostre dict 
Royaume que de nostre pays de Bretaigne uny à 
iceluy, par devers lesquelz sont aucuns prisonniers 

accusez ou prévenus d’aucuns crimes quelz qu’ilz 
soinct, fors des crimes d’hérézie et de leze majesté 
divine et humaine envers nous et de faulx mon- 
nayeurs, qu’ilz ayent incontinentà délivrer, rendre 
et bailler es mains dudict Cartier, ou ses commis 
et deputtez portans cestes présantes, ou le duplicata 
d’icelles, pour nostre service en ladicte entreprise 
et expédition, ceux desdictz prisonniers qu’il con- 
gnoistra estre propres suffizans et cappables pour 
servir en icelle expédition jusqu’au nombre de 
cinquante personnes et selon le choix que ledict 
Cartier en fera, iceux premièrement jugez et con- 
dannez selon leur démerittes et la gravité de leurs 
meffaictz, si jugez et condamnez ne sont, et satis- 
faction aussy préalablement ordonnée aux parties 
civilles et intéressées, si faictes n’avoict esté, pour 
laquelle toutteffois ne voulions la délivrance de 
leurs personnes esdictes mains dudict Cartier s’il 
les trouve de service, estre retardée ne retenue, 
mais se prendra laditte sattisfaction sur leurs biens 
seullement, et laquelle délivrance desdictz prison- 
niers, accusez ou prévenuz nous voulions estre 
faicte esdictes mains dudict Cartier pour l’effect 
dessus dict, par nos dictz justiciers et officiers 
respectivement, et par chacun d’eux en leur re- 
gard, povoir et juredition, nonobstant oppositions 
ou appellations quelconcques faictes ou à faire, re- 
levées ou à relever, et sans que par le moyen d’icel- 
les, icelle délivrance en la manière dessus dicte soict 
aucunement différée, et affin que plus grand 
nombre n’en soict tiré outre lesdictz cinquante. 

nous voulions que la délivrance que chacun de 
nosdictz officiers en fère audict Cartier soict 
escripte et certiffiée en la marge de cestz présantes, 
et que néantmoins registre en soict par eux faictz 
et envoyé incontinent par devers notre amé et féal 
chancelier pour congnoistre le nombre et la qual- 
litté de ceux qui ainsi auront esté baillez et déli- 
vrez, Car tel est nostre plaisir, en tesmoing de ce 
nous avons faict mettre nostre scel à cesdictes pré- 
santes. Donné à Sainct Pris le dix septième jour 
d’Octobre l’an de grâce mil cinq centz quarante 
et de nostre régné le vingt sixiesme. Ainsi signé 
sur le reply : Par le Roy, vous Monseigneur le Chan- 
celier et autres présans. De la Chesnaye, et scellées 
sur ledict reply à simple queue de cire jaulne. 

Ausquelles lettres est attaché soubz contre scel 
autres lettres pattantes dont la teneur ensuict : 

HENRY fils aisnédu Roy, Dauphin de Viennois, 
duc de Bretaigne, compte de Vallentinois, et de 
Diois, à noz amez et féaux les gens de noz conseil 
et chancellerie, sénéchaux, allouez, lieutenantz, et 
à tous noz autres justiciers et officiers en nos dictz 
pays et duché, salut. Nous vous mendons que 
suyvant le contenu es lettres patantes du Roy nos- 
tre très honoré seigneur et pere, données en ce lieu 
de Sainct Pris, le dix septiesme jour de ce pré- 
sant mois, ausquelles ces présantes sont attachées 
soubz le contre scel de nostre chancelerie, vous 
ayez à incontinent délivrer, rendre et bailler entre 
les mains de nostre cher et bien amé Jacques Car- 

tier, capitaine général et pillotte de tous les navires 
et autres vaisseaux de mer que le Roy nostre dict 
seigneur et pere envoyé ès pays de Canada et Oche- 
laga, et jusque en la terre de Saguenay... Pour les 
causes à plain déclarées esdictes lettres, ou à ses com- 
mis et deputtez portant lesdictes lettres et cesdictes 
présantes, les prisonniers estans par devers vous 
accusez ou prévenus d’aucun crime, quel qu’il soict, 
fors de crime d’hérézie et leze majesté divine et hu- 
maine et faulz monnayeur, que ledict Cartier con- 
gnoistra estre propres , suffizans et cappables pour 
servir audict voiaige et entreprise jusqu’au parfaict 
du nombre de cinquante personnes et selon le 
choix que ledict Cartier en fera , iceux première- 
ment jugez et condamnez selon leurs demerittes 
et la gravitté de leurs meffaictz, si jugez et con- 
damnez ne sont , satisfaction aussi préalablement 
faicte aux parties civilles et intéressées, si faicte 
n’avoict esté, sans toutefois pour la dicte satis- 
faction retarder la délivrance de leurs personnes 
esdictes mains dudict Cartier s’il les trouve de 
service comme dict est, mais ordonner icelle sattis- 
faction estre prise sur leurs biens seullement, et af- 
fin qu’il n’en soict tiré plus grand nombre que cin- 
quante, chaicun de vous respectivement regarderez 
la marge desdictes lettres, combien il en aura esté 
délivré au dict Cartier, et ferez escrire et certiffier 
en icelle marge ceux que luy ferez délivrer, et 
néantmoins en tiendrez registre que vous envoirez 
à nostre très cher et féal le chancelier de France 
et le nostre pour congnoistre le nombre et qualité 

qu’ainsi auront esté délivrez, le tout selon et ainsi 
qu il est plus au long contenu et déclaré esdictes 
lettres du Roy nostre dict seigneur et père, et que 
kdict seipeur le veult et mande par icelles. 
Donne à Sainct Pris le vingtième jour d’Octobre 
1 an mil cinq centz quarante. Ainsi signé, par Mon- 
seigneur le Dauphin et duc, Clausse, et scellées à 
queue de cire rouge. 


Le Sabmedy xxix' jour de Janvier l’an mil v' xl, 
davent monseigneur l’alloué. ’ 


Ledict jour, 

Maistre Jacques [Cartier a aparu ung man- 
dement du Roy donné à Fontainebleaux le 
XII» jour de Décembre, signé par le Roy en son 
conseil, de la Chesnaye, et saellé, quel a esté leu et 
baillé pour publyé. 


Teneur du mandement aparu par Jacques 
Cartier. 

FRANCOYSparla grâcedeDieu Royde France, 
au seneschal de Rennes ou son lieutenant et alloué 

dudict lieu, salut et dilection. Nostre cher et bien 
amé Jacques Cartier, capitaine général et maistre 
pillote de tous les navires et autres vaisseaux de 
mer que nous voulions envoïer ès terres de Ca- 
nada, Hochelaga, jusques en Saguenay, faisant 
ung des boutz de l’Asie du costé du Nor, nous a 
faict dire et remonstrer que pour l’expédition de 
ladicte entreprinse luy est besoing et necessere re- 
couvrer grant nombre de pillotes mariniers et 
aultres maistres deuement expérimentez au faict 
de navigation pour la conduicte desdicts navires, à 
laquelle fin il a voullu convenir et accorder avec- 
ques plusieurs expers dudict estât et maryne, les- 
quelx ont esté par aucuns de noz subjectz, tant 
de la ville de Sainct Malo que aultres villes, 
portz et havres du duché de Bretaigne perni- 
tieusement et malicieusement divertyz et dis- 
suadez, au moyen (de quoy] ledict veage, en dan- 
ger desdicts grands retards, est différé contre notre 
voulloir et intention, requérant, ledict Cartier, sur 
ce notre provision à ce convenable. Pour ce est il 
que nous, ce considéré, vous mandons et comme- 
tons par ces présentes et chacun de vous sur ce 
requis que informiez dilligemment, secrètement et 
bien de ce sur lesdicts empeschements, malicieuses 
et pernicieuses dissuasions et aultressi sur leurs 
circonstances et dépendances qui plus à plain vous 
seront baillées par escript et par déclaration, si 
besoing est, par ledict Cartier, pour ladicte infor- 
macion fete et raportée par devers ceux des gens de 
nostre pry vé conseil , icelles veues , en estre or- 

donné ce que de raison; de ce fere vous donnons 
povoir et auctorité par ces présentes , mandons et 
commandons à tous noz justiciers, officiers et sub- 
jectz que à vous en ce faisant soit obey. Donné à 
Fontainebleaux le xii® jour de Décembre Tan de 
grâce mil v«xl, et de nostre régné le xxvi«. Ainsi 
signé, Par le Roy en son conseil, de la Chesnaye, et 
saellé en cire jaulne. 


FRANÇOIS par la grâce de Dieu Roy de France 
à nostre amé et féal conseiller et lieutenant en l’ad- 
miraulté de France à la table de marbre de nostre 
palais à Rouan , maistre Robert Legoupil , salut 
et dillection. Comme pour veoir et entendre les 
comptes de la recepte et despence que a faicte nos- 
tre cher et bien amé Jacques Cartier, nostre pillotte 
au voiaige par luy naguéres faict par nostre com- 
mendement es pays de Canada et des deniers par 
luy receuz pour cest effect, tant de nous que de 
feu nostre amé et féal cousin le seigneur de Chas- 
teaubriend, nous eussions par cy devant commis 
et députté aucuns commissaires noz officiers estans 
léz nous et à la suitte de nostre personne lesquels, 
pour les autres occupations et empeschements 
qu’ils ont en leurs charges et estats n’y auroient 
peu vacquer ne entendre, au moyen de quoy n’ont 
peu estre jusqu’icy lesdicts comptes vériffiés ni la 


22 


DOCUMENTS 




veritté de la dicte recepte et despence dudict 
voiaige congneue, ne entendue, au grand interest et 
préjudice de nous et du dict Cartier, lequel à ceste 
cause nous a très humblement supplyé et requis 
luy voulloir pourveoir d’autres commissaires, à 
l’effect que dessus, Sçavoir faisons que nous, con- 
fians à plain de vostre personne et de voz sens, in- 
tégrité , loyaulté et expérience et bonne dilligence, 
vous avons commis, ordonné et depputé, commet- 
tons, ordonnons et députtons pour et au lieu des 
commissaires dessus dites, assister avecq quattre 
bons personnaiges de sçavoir, loyaulté et expé- 
riance au faict de despence de la marine non sus- 
pects, ne favorables, dont ledict Cartier et le sieur 
de Robertval conviendront par devant vous dedans 
huictaine apprès l’assignation de ce présent ren- 
voy achevé, et à deffault d’en convenir et accorder 
par eux, en prendrez de vostre office, de non sus- 
pects ne favorables à l’une ny à l’autre partie, et 
avecq’ eux procéderez à l’audition et examen des 
comptes dudict Cartier appellé et présant ledict 
sieur de Robertval, lequel nous voulions y estre 
adjourné par le premier notre huissier ou sergent 
sur ce requis si besoign est intimation , qu’il y 
compare ou non , sera procédé par vous et lesdicts 
commissaires à l’exécution de ceste présante com- 
mission, ouyr aussi le différent d’entre lesdicts de 
Robertval et Cartier, tant sur le faict de ladicte 
recepte et despence que aultres par eux respective- 
ment prétendues, pour apprès nous donner advis 
et aux gens de nostre conseil privé tant sur la clos- 

ture desdicts comptes et de ce dont ledict Cartier 
par la fin d’iceux nous pouroict estre redevable que 
sur le jugement du dict différent d’entre ledict 
sieur de Robertval et Cartier, et le tout nous ren- 
voier féablement clos et scellé, ou aux gens de nos- 
tre dict conseil, pour, apprès y pourveoir ainsi que 
verrons estre à faire par raison de ce faire, vous 
avons, et ausdicts quattre commissaires qui seront 
par vous choisiz et esleuz comme dict est, donné 
et donnons pouvoir, auctorité, commission et 
mandement spécial , en deschargeant par ce moien 
les quattre commissaires par nous jà députtés 
pour cest effect de leur dicte commission par ces 
dites présantes, car tel est nostre plaisir. Donné à 
Evreux le troisiesme jour d’Apvril l’an de grâce mil 
cinq centz quarante trois avant Pasques, et de nos- 
tre régné le trantiesme. Ainsi signé : Par le Roy 
en son conseil. De Neasville et scellé du grand seau 
de cire jaulne à simple queue. 


/ 

Collation faicte par nous Estienne Gravé e( 
Jullien Lesieu, notaires royaux de la 
court de Rennes establiz à Sainct Malo 
et Chasteauneuf, respectivement sur les 
originaulx nous apparus par Jacques 
Odievre marchand demeurant audict 
Sainct Malo, l’un des successeurs du- 
dict feu Capitaine Cartier, et outre nous 
a ledict Odievre apparu un compte es- 
cript sur papier signé Jac Cartier, con- 
tenant soixante dix fueillets d’escripture, 
le commencement duquel jusqu’au troi- 
siesme fueillet verso, avons seullement 
avecq la déduction estant au dernier 
fueillet dudict compte inséré de mot à 
mot, comme ensuilt et non daventaige à 
raison de la longueur dudict compte. 

Affin que par vous monsieur maistre Roberd 
Legoupil, conseiller du Roy nostre sire et lieute- 
nant en l’admiraulté à la pierre de marbre à 
Rouan, commissaire par ledict seigneur ordonné 
pour veoiret ouïr les comptes de la recepte, mise, et 
despence que Jacques Cartier capitaine et pillotte 
par auctorité royal au voiaige dernièrement faict 
par luy à la terre de Canada et autres lieux, en- 
semble ouyr et entendre les différents d’entre le 
sieur de Robertval et ledict Cartier, appellés en 
vostre compaignye quattre commissaires selon et 
au désir de leur commission, est prest à rendre et 

offre îceluy Cartier faire au désir d’icelle commis- 
sion, et selon que le voulloir dudict seigneur est, 
soict entendu pleinement et entièrement le faict 
et moyen desdicts comptes. 

Et Premier, dict iceluy Cartier et se charge 
avoir esté ordonné par ledict seigneur pour l’exé- 
cution dudict voiaige estre livré à J an Lefrançois 
de la Rocque sieur de Robertval et audict Cartier 
quarante cinq mil livres tournois pour emploier et 
convertir aux choses nécessaires pour telle expédi- 
tion, plus à plain mentionnées par transaction ver- 
balle, articullée et spécifiée faicte de la part dudict 
seigneur par maistre Guillaume Preudhomme, 
monsieur le Général de Normandye et lesdicts 
De la Rocque et Cartier, à ceste présante atta- 
chée, desquels quarante cinq mil livres, quinze 
mil demeurèrent entre les mains dudict de la 
Rocque dont il se chargea, comme il appert par- 
actes signés dudict de la Rocque et Charles de 
Kermarec sieur dudict lieu, et ledict Cartier, en 
datte du septième jour de May l’an mil cinq cent 
quarante un, faicte à Sainct Malo, quels actes, 
ensemble autres pièces, advenant le dény dudict 
De la Rocque, il vous plaira veoir et permettre 
audict Cartier ses soubstenances et deffances, 
comme veoirés par raison avoir affaire du reste de 
ladicte somme qui est trante mil livres, faisant les 
deux tiers des quarante cinq mil livres, lesquels 
trante mil livres délivrés audict Cartier par les 
mains de maistre J an Duval monsieur le trésorier 
de l’espargne dudict seigneur, de laquelle somme 

absollument se rend ledict Cartier comtable et pre- 
santement offre par parcelles et articles faire appa- 
roir si loyallement a esté à la dispartion d’iceux 
deniers procédé par luy, protestant iceluy Car- 
tier de reveue et estre ouy au préalable respondre 
à ce que se trouveroit ambigu et doubteux à trou- 
ver, et promet apprès la vive voix par actes, en 
seignementz et instruments authenticques sup- 
plians et requérant, quant à ce, iceux estre veuz, 
entenduz et receuz selon que droict et raizon 
supposent le faict pour ledict Cartier mesmes ès 
choses qui autrement ne peuvent estre entendues, 
desquelz ledict Cartier se charge en prouve, recon- 
gnoissance et probation, si requis se trouve de plus 
ample. 

Plus se charge ledict Cartier avoir receu dudict 
sieur de Robertval la somme de trese cents cin- 
quante livres tournois en six cents escus soleil que 
ledict sieur de Robertval print par emprunt de 
François Crosnier bourgeois de Sainct Malo, quels 
furent employés à partye des payements et mises 
dudict Cartier et de laquelle somme ledict sieur de 
Robertval a depuis baillé respondant audict Cros- 
nier, Allouise Détiville, sieur de Sainct Martin, 
et par ainsy demeure ledict Cartier comptable de 
trente un mil trois cenlz cinquante livres. 

Laquelle charge congneue, reste ouyr et enten- 
dre au calcul de sa déscharge et icelle congneue 
l’équipoler à ladicte charge et veoir qui succombera. 

Mais avant passer outre, reste scavoir etplaine- 
ment preveoir l'intention du Roy que à Texpédi- 

tion dudict voiaige, doibvent, par lesdicts Robert- 
val et Cartier, estre fourniz cinq navires, tant en 
chapt par de partie, que en auléaige pour les au- 
tres, tous portans quattre centz tonneaux de 
charge, pour lesquelz en général est ordonné 
huict mil cinq cents livres pour le tout desdicts 
navires pour l’accomplissement dudict voiaige, 
comme il est à plain contenu en ladicte transac- 
tion verballe convenue de par ledict seigneur par 
Maistre Guillaume Preudhomme, et encore réitéré 
et spécifié par l’acquict dudict Duval, Ihors qu’il 
print, qu’il livra lesdictz trante mil livres audict 
Cartier, et pour specificacion plus ample de ce 
que ledict Cartier a faict et employé pour l’exécu- 
tion de tout ledict voiaige, et ce par l’exprès com- 
mandement qui apparoistra à suffire dudict sieur 
de Robertval lieutenant pour le Roy audict voiaige, 
dict, maintient et affirme ledict Cartier avoir em- 
ployé loyaument et mieux que pour son propre 
affaire huict mil cinq centz livres, au payement et 
réparation en pur achapt de partie desdicts na- 
vires, et en la solde de fret et nauléaige pour les 
aultres, lesquelz cinq navires il a fourniz et paiés 
luy seul sur ladicte somme de trante un mil trois 
centz cinquante livres qu’il avoict, portant de 
charge plus de cinquante tonneaux outre le con- 
tenu en ladicte transaction verballe, et ce que 
commendé estoict par ledict seigneur pour l’exé- 
cution dudict voiaige quant es dicts navires, le 
tout par le commandement dudict de Robertval, 
comme il apparoistra par lettres expresses et man- 

dements de luy, à raison de quoy supplie ledict 
Cartier ladicte somme d’huict mil cinq cents 
livres luy estre adjugée en déduction et rabeix de 
ladicte somme de trante mil livres et dont il est 
chargé, attendu le debvoir qu’il a faict, memes que 
deffaillant ledict argent du Roy qu’il avoict admis 
son propre au hazard et à grosses adventures pour 
le service dudict seigneur, comme il vous appa- 
roistra quant viendra au poinct du tier navire, le- 
quel, ne peult estre payé selon que l’intention 
dudict seigneur y estoict, mais pour le deffault de 
l’argent que ledict de Robertval avoict et debvoict 
rapporter de jour en jour pour faire ce que reste- 
ront pour iceluy voiaige, fut par iceluy Cartier con- 
trainctde mener à ses grosses adventures à mesme 
droict de neauléaige les aultres deux comme 
il est à plain contenu audict article que ledict 
Cartier met à option et choix de vous. Messieurs, 
estant pour ledict seigneur à ce présant compte, de 
luy déduire ladicte somme à luy adjugéepar ladicte 
transaction verballe, pour lesdicts cinq navires, 
qu’est huict mil cinq cents livres, à ce que adjoint 
ce que ledict Cartier afraié pour l’Esmerillon et ré- 
paration d’iceluy qui estoict au Roy, de la réparation 
duquel vous apparoistra par enqueste sur ce faicte 
par gens à ce crédibles qui se monte à la somme de 
mil livres, de quoy offre ledict Cartier faire ample 
approbation, et se charge quant à ce de prouve suffi- 
sante au bien prendre que la charge desdicts deux 
navires l’Ermine et l’Emerillon a quattre mil cinq 
cents livres, et en ce qui est du tier navire mettrés 

pour dix sept mois qu’il a esté audict voiaige dudict 
Cartier, et pour huict mois qu’il a esté à retourner 
quérir ledict Robertval audict Canada au péril de 
nauléaige que les autres deux, se seront deux mil 
cinq cents livres, et, pour les autres deux qui fu- 
rent audict voiaige, six mois à cent livres le mois, 
sont douze cents livres, par ainsi à ceste fin seront 
huict mil deux cents livres, ledict tier navire de- 
meurant acquis et propre audict Cartier en le re- 
tenent au Roy retour faict à son taux avecq la ré- 
paration dudict Emerillon se trouvera employé 
par ledict Cartier huict mil sept cents livres que le- 
dict Cartier supplie luy estre mys en déduction 
de la charge dont est comptable, qui est de trante 
un mil trois cents cinquante livres, et par ainsi, 
déduisant huict mil sept cents livres, ne restera 
que vingt deux mil six cents cinquante livres, 
dont est comptable ledict Cartier, et ce y déduit et 
mis à valloir. 

Ce présent compte a esté par nous Robert Le- 
goupil escuyer, licentié ès loix, lieutenant général 
en la juridiction de Tadmiraulté à la table de 
marbre au Palais de Rouan, de hault et puissant 
seigneur Monseigneur l’ Admirai de France et 
commissaire du Roy en ceste partye, en la pré- 
sance de maistres Robert Lelarge, Pierre Caradas 
advocat et procureur du Roy, Jan Loue greffier de 
mondict seigneur l’Admiral, Thomas Saldaigne, 
Alvaro de Latour, François Maillard et Jan Noury, 
par nous appellés suyvant la commission à nous 

addressée et envoyée parle Roy, veu, ouy et pro- 
cédé à l’examen, audition, gect et calcul d’iceluy 
jouxte les codes apposés et escripts en la marge de 
ce dict compte et procès verbal par nous de ce faict 
et signé, et des susdicts officiers et commissaires, 
appert selon l’oppinion et advis desdicts commis- 
saires par le gect et calcul qu’ils en ont faict, ledict 
Cartier auroict employé et fraié tant pour les na- 
vires, victuailles, souldes , marchandises, loyers 
advances et autres frayz par ledict Cartier jusqu’à 
la rendition de ce dict compte, pour le faict et 
expédition dudict voiaige, la somme de trante neuf 
mil neuf cents quattre vingts huict livres quattre 
sols six deniers tournois. 

Ledict Cartier se charge avoir receu du Roy 
nostre Sire pour l’expédition et entremise dudict 
voiaige la somme de trante mil livres tournois, 
parles mains de maistre Jan Duval, trésorier de 
l’espargne. 

Plus se charge avoir receu par les mains dudict 
de la Rocque sieur de Robertval, six centz escus 
soleil vallans trese cents livres. 

Ainsi appert que en allouant lesdicts frais et 
mises seroict deub audict Cartier de reste de son 
dict compte pour l’entremise dudict voiaige pour 
avoir plus mis et promis payer que receu, la somme 
de huict mil six cents trente huict livres quattre 
sols six deniers tournois, aux réservations et con- 
ditions contenues esdicts codes et procès verbal. 
En tesmoing de ce, nous lieutenant officiers et 
commissaires susnomméz, avons signé ce présant 

et faict sceller sur un lacet passé le travers de ce 
dict compte contenant soixante dix fueillets, du 
grand seau^de ladicte admiraulté, le vingt unième 
jour de juin l’an de grâce mil cinq cents quarante 
quattre. Ainsi signé : R. Legoupil, R. Lelarge, 
P. Caradas, Thomas de Saldaigne, Alvaro de la 
Tour, F. Maillard, Jan Noury, J. Loue, et scellé 
du seau de cire rouge pendant à las de soye tra- 
versant ledict compte. 

Quelle incertion cy dessus, de commence- 
ment dudict compte, et déduction d’ice- 
luy , Nous dicts notaires avons aussy 
fidellement collationnné sur l’original et 
contiennent les transumps des lettres et 
incertions cy dessur, quatorze fueillets 
d’escripture , sans comprendre cestuy 
prochain subséquant où nous appose- 
rons nos signes, et sont lesdicts quatorze 
fueillets escripts de Sebastien Odievre, 
frère dudict Jacques. Et sont les origi- 
naux desdictes lettres et compte demeu- 
rés audict Jacques Odievre et de son con- 
sentement le présant transumpt délivré 
au capitaine Jacques Noël, dudict Sainct 
Malo, aussy l’un des successeurs dudict 
feu Cartier, ce requérant pour servir à 
luy et audict Jacques Odievre et leurs 
consors ainsi que de raison. Faict audict 
Sainct Malo chés ledict Etienne Gravé 
le vingt sixième jour de Novembre an 

mil cinq cents quatre vingts sept avent 
midy. Et ont lesdicts Jacques Odievre et 
Jacques Noël, signé, tesmoign le seau 
royal cy appozé. Ainsi signé ; Jacques 
Noël, Jac Odievre, E. Gravé, notaire 
royal, Jn Lesieu, notaire royal, et scellé. 


HENRY par la grâce de Dieu, roy de France et 
de Pollogne , à tous ceux qui ces présantes lettres 
verront, salut ; Scavoir faisons que Nous, ayant 
egard et considération aux bons et aggréables ser- 
vices que nostre cher et bien aymé Estienne Chat- 
ton sieur de la Jaunaye , de Sainct Malo en Bre- 
taigne, a faictz sur la mer depuis dix huit ans en 
ça au feu roy Charles dernier dcbcédé nostre très 
cher seigneur et frère, mesmes pendant le siégé de 
la Rochelle, reprise de Bellisle que depuis à l’ar- 
mement de six navires qui furent admis et mis en 
mer au mois de mars dernier passé, par nostre 
commandement et audict Sainct Malo pour aller 
contre les Rochelois et aultres ennemys de ceste 
couronne, dans Tun desquels ledict de la Jaunaye 
commandoict, lesquels feisrent prinse de deux na- 
vires en l’un desquels estoict Jan Abraham, secré- 
taire de nostre cousin le prince de Condé, chargé 
de plusieurs mémoires grandement préjudiciables 
au bien de noz affaires, et au repos de noz subjectz. 

Pour cestes causes , et pour l’espérance que nous 
avons qu’il continuera de bien en mieux à nostre 
service, selon que les occasions se presanteront, a 
plain conflans aussy de sa fidellité, prud’hommie, 
vaillance, espériance au faict de la marine et bonne 
dilligence, avons ledict sieur de la Jaunaye retenu 
et retenons par ces présentes en l’estât de capi- 
taine de nostre marine pour, par luy ledict estât 
avoir, tenir, et dorésnavant exercer et en jouir et 
user, aux honneurs, auctorité, prérogatives préé- 
minances, franchises, libertés, droicts, profiilts, 
revenus et émolluements qui y appartiennent, et 
aux gaiges de six cents livres tournois par au tant 
qu’il nous plaira. 

Si donnons en mandement par ces mesmes pré- 
sentes à nostre cher et amé cousin le marquis de 
Villars, admirai de France, ou à son lieutenant en 
l’admiraulté, que dudict sieur de la Jaunaye pris 
et reçeu le serment en tel cas requis et accoustumé, 
iceluy mettent et instituent ou face mettre et insti- 
tuer de par nous en possession et saisine dudict 
estât et d’iceluy ensemble des honneurs, auctorité, 
prérogative, préeminances , franchises, libertés, 
gaiges de six cents livres par chascun an ; droicts , 
profilts, revenus et esmollumens desusdicts, le 
faire, souffrir et laisser jouir et user plainement et 
paisiblement et à luy obéir et entendre de tous 
ceux ainsi qu’il appartiendra ès choses touchant et 
consernant ledict estât et charge. Mendons en 
outre aux trésoriers de notre marine et chaicun 
d’eux en l’année de leur exercice, que audit de la 

Jaunaye ils payent, baillent et délivrent lesdicts 
gaiges de six cents livres doresnavent par chaicun 
an, selon et ensuyyant les estats qui leur en seront 
par nous faicts, et qu’il est accoustumé en faire en 
semblable cas, car tel est nostre plaisir. En tes- 
moign de quoy nous avons faict mettre nostre scel 
à cesdictes presantes. Donné à Paris, le vingt 
neufvième jour d’Aougst l’an de grâce mil cinq 
cents et soixante quinze et de nostre régné le 
deuxième. Signé sur le reply : Par le Roy, Brulart, 
et seellé sur double queue de cire jaulne. Ainsi si- 
gné, collationné à l’original par moy notaire et 
secrettaire du Roy, Gourdon. 


HENRY par la grâce de Dieu, roy de France et 
de Pollogne, à notre très cher et bien amé cousin, le 
duc d’Espernon, pair et admirai de France, gou- 
verneur et notre lieutenant général en Norman- 
die, vis admirai de Bretaigne, ou son lieutenant 
en ladicte admiraulté, salut. — Noz chers et bien 
améz, Estienne Chatton, escuier, sieur de la Jau- 
naye, et Jacques Nouel*, cappitaines de marines, 
et maistres pillottes de nostre ville de Sainct Malo 

* Ledict Nouel en quelques volages a faict office de pillotte 
et ledict J aunaie nullement, et aussi ledict Jaunaie n’est nepveu 
ny heritier. 

derisleen Bretaigne, nepveuz et héritiers de def- 
funct Jacques Cartier, en son vivant cappitaine et 
grand pillotte de marine, nous ont faict remons- 
treren nostre conseil que feu nostre très cher sieur 
et ayeul, considérant ledict feu Cartier avoir avecq 
son soign, travail et dilligence et plus grandz fraiz 
descouvert ès Terres Neufves* où il aufaict voiagé, 
désirant faire peupler lesdictz pais descouvertz par 
es lettres patentes du vmgtiesme jour d’Octobre 
mil cinq cent quarante, feist expédier ces lettres 
de provision adressante audict feu Cartier” pour 
faire descouverture des Terres Neufves, et peis 
de Canada et aultres lieulx adjaczant, pour lors 
non recongneues habitées ne descouvertes par 
aultres nations, pour y mener et conduire par mer 
hommes et femmes affin de peupler et multiplier 
ledict pais, à quoy ledict feu Cartier auroict satis- 
fait de tout son pouvoir, ainsy que lesdicts habi- 
tons en font foyj mesmes y faire bastir ung fort 
et quelques aultres lieulx à habituer et réduire les 
sauvaiges dudict pais à la congnoëssance de Dieu 
et de sa foy catholicque, apostolicque et Romaine, 
soubz 1 auctorite et congnoissance de notredit feu 
sieur et aïeul, auquel pour cest effect et pour favo- 
riser ladicte descouverture, et donner moïen audit 
Cartier de suporter les despens nécessaires luy feist 
délivrer jusqu’à quarante mil livres que ledict 


La Terre Neufve n’a esté descouverte par ledict Cartier 
Terre Neufve ii’a esté descouverte 

ir ledict Cartier. 

Cartier employa et aiant depuis randu compte par 
davant les commissaires à ce députez par nostre- 
dict feu sieur et aïeul, par la fin et closture du- 
quel il se trouve luy estre deu la somme de huict mil six 
cens tranîe livres , comme il apert par les pièces cy 
attachées, mais en poursuivant la descouverture 
d’icelle terre, et des commoditez y estant, après 
plusieurs voiages et longs travaulx y avoir par le- 
dict Cartier * exposé son bien et moien , et de ses 
amys, et seroict deceddé sans avoir ny aucuns de 
ses héritiers tiré rescompance de nosdicts prédes- 
seurs (5/c), Neantmoins pour faire continuer la mé- 
moire tant de leurdict feu oncle** *** que d’eux, et que leur 
travail et entreprinse ne soict imputée vaine et illu- 
zoire, joinctle zèle et affection qu’ilz ont au bien de 
nostre service, aians esté dés leur jeunesse nouriz 
au faict de la marine, et en ensuivant les mémoires 
Cartier et instructions que leur a délaissé leur feu 
oncle leur aiant sur ces derniers jours recommandé 
l’exécution et continuation de son entreprinse 

* Ledict Cartier doibt encor de reste aux habitans de Sainct 
Malo, particulliers lesquelz sont mortz, les sommes qu’il allé- 
guoit avoir promis paier par l’alouement de son compte. 

** Comme devant est dict, ledict Jaunaie n’est nepveu, et ne 
sert l’article que pour leur profilt pariicullier. 

*** Pour le regard dudict Jaunaie, n’a jamais esté audict 
Canada. Vray est que ledict Nouel y a esté comme y ont esté 
plusieurs aultres mariniers mersennaires, et touteffois a esté 
les deux dernieres années sans y aller, et aultres de la ville de 
Sainct Malo ont tousjours continué d’y aller. 

Hz auroient par plusieurs fois (faict) ledict volage, 
mesmes continuent à présent d’an en an à y trafic- 
quer aveclesdictz sauvaiges, tant en peaulx de buf- 
fes, buffetines, martres, zibelines et auJtres sortes 
de pelleteries et marchandies qui sy trouveront, 
aians, puis quelque temps, amené * aveques eux 
audict lieu de SaincîMalo aucuns desdicîz sauvaiges y iceulx 
nouriz prèz d’un an en toute doulceur et amityé, et 
depuis ramenez en leur païs au lieu de Canada 
pour dautant plus faciliter leur traficq, (et) amitié 
desdictz sauvaiges, par le moïen desquelz ilz au- 
roient depuis descouvert certaines mynes de 
cuyvre au cap de Coujugouy audict païs y ** de quoy 
ilz nous auroient apporté le monstre après en avoir 
faict l’espreuve, ayans trouvé et recongneu quel- 
ques places et forteresses qui y auroient esté 
commencées en divers lieulx et endroictz desdictes 
terres par le commandement de nostre feu sieur 
et aïeul, estant de présent en ruyne à faulte d’a- 
voir esté habituées et entretenues, qui est une très 
grande perte et incommodité, pour estre ledict 

11 vint au navire où estoict ledict Nouel qui fut noury aulx 
fraiz du propriétaire où estoict ledict Nouel , et l’autre prin- 
cipal sauvaige auroict esté noury par le cappitaine Michel 
Froter, propriétaire d’un navire autre que celuy où estoict 
ledict Nouel. 

** Ce n’ont esté lesdictz Jaunaie et Nouel qui ont descouvert 
ladicte myne , si tant qu’il y en ait, pour n’avoir esté ledict 
Nouel audict cap de Coujugon, aincz sont les Basques que l’on 
dict y avoir esté. 


/ 

pais beauy * grand et fertille, et rapportans arbres 
fruictiers, vignes et aultres semances propres 
pour la nouriture de l’homme et très propre pour 
y fere commerce et trafficq, oultre le profilt que 
lesdictz mariniers pourroient rapporter aveques le 
temps à cestuy nostre royaulme. Nous suppliant, 
attendu ce que dessus, leur faire fournyr quelques 
deniers tant pour rescompance de ladicte somme 
deue audict deffunct leur oncle que des travaulx et 
services dudict deffunct, affin de retourner audict 
païs et terres de Canada, Coujugon et autres terres 
adjaczentes pour y bastir et construire soubz nostre 
adveu auctorité et obéissance quelques forteresses 
pour l’assurance et retraicte de leurs personnes et 
vaiseaulx en conservation desdictz mineurs contre 
les incurtions qui leur pourroient estre faictes 
par noz subjectz et autres nations, ainsi qu’ilz 
disent leur avoir esté faict l’année passée, leur àiant 
esté bruslé trois pataches et enlevé une autre 
par force, les ayants privez et faire perdre leur traf- 
ficq dudict dernier voiage, comme ilz entendent 
en informer cy après, en temps et lieu. Et la né- 


* Le païs n'est aucunement fertille ne extresmement froyd, 
de telle sorte qu'il mourut plus de la moictyé des hommes 
dudict Cartier audict pais de Canada, et partye du reste de- 
meure en perilz, dont leurs enfanz en ont esté mal rescom- 
pancez. 

Lesdictz de la Jaunaye et Nouel n'avoient intereslz ausdic- 
tes pataches, si ce n'estoict en l'une où ledict Nouel y pouvoit 
avoir bien peu d'interest. 

ccssité de noz affaires ne pourroient promettre le- 
dict paiement, et celluy de deux mil deux cens 
escuz deuz audict de la Jaunaye pour ses gaiges à 
cause de son estât de cappitaine de la marine des 
douze années dernières et sans préjudicier de leur 
deue rescompance et recongnoissance des travaulx 
dudict deffunct Cartier, reservant la poursuilte * en 
temps plus propre, il nous pleust accorder à eulx 
et leurs consortz tout le profilt qui pourra prove- 
nir desdictz mynières et trafîcq desdictes pellete- 
ries pendant les douze années prochaines, avec- 
ques le pouvoir et commission nécessaire pour le- 
dict voiaige et descouvrement desdictes terres de 
Canada, Coujugon et aultres adjaczentes, inhabi- 
tées et non tenues et possédées d’aultres roys et 
princes que desdictz sauvaiges, leur permectant 
faire bastir à leurs despens selon leurs moïens aulx 
lieux et places qu’il sera besoign pour leur refuge 
et seurté en conseruation de leurs vaisseaulx et 
miniers et à leurs perilz et fortunes, à la charge 
touteffois que ledict trafîcq soict de par nous in- 
terdict à tous noz aultres subjectz, de quelque 
qualité qu*ilz soient, et à tous autres estrangers 
sur peine de confiscation de corps et biens pen- 
dant lesdictes douze années prochaines venans, 

Et s'il estoict deu mérite ou rescompance audict Jaunaie 
pour son estât de capitainerie de marines, ladicte rescompance 
debvoit tourner au profilt et honneur desdictz habitans , pour 
avoir esté auteurs du voiage, et faict les fraiz en vertu duquel 
il a obtenu ses lettres de capitaine de marine. 

sy ce n’est du gré desdictz suppliantz, et à l’effect 
de tout ce que dessus, qu’il nous plaise leur con- 
céder la délivrance de soixante personnes tant 
hommes que femmes par chacun an de noz prisons 
de ceux qui seront condampnez à mort ou autre 
punition corporelle, pour les mener audict païs de 
Canada finir leur vie, tant au travail desdictes mi- 
nières et deffences desdictes places que peupler le- 
dict païs comme il auroict esté permis audict def- 
funct Cartier par notre dict feu sieur et aïeul par 
sa dicte commission. 

Nous, aians mis en considération ladicte re- 
queste et icelle faict voyr en nostre conseil 
ensemble les vidimus cy attachez tant de la- 
dicte commission dudict deffunct Cartier, arrest 
de sondict compte, du mandement de réception 
dudict de la Jaunaye en l’estât de Cappitaine de 
notre marine, et voulans, comme il est très raison- 
nable, achever de effectuer ladicte descouverture, 
puisqu’elle est commancée par noz subjectz et soubz 
notre dict adveu et auctorité dont reste encore les 
marques et vestiges des bastimentz et fortz qui y 
auroient esté commencez, avons, de l’advis et déli- 
bération des gens de nostre dict conseil d’estat, 
accordé et octroié, accordons et octroions ausdictz 


* Comme davant est dict , l’arrest dudict compte est fondé 
sur ce que ledict Cartier supposoit avoir promis poiement , et 
par le mandement dudict de la Jaunaye en son estât de cappi- 
taine de marine il est fondé sur faulx donnez à entendre en la 
plus grande partye de sa requête. 

supplians le mesme pouvoir qui avoict esté donné 
par notredict feu seigneur et aïeul et qui est con- 
tenu aux lettres de commission pour ce expédiées, 
et dont la coppie est cy attachée, laquelle nous 
voulions et entendons avoir lieu et sortir effect, 
soubz les noms desdictz supplians, comme s’ilz 
avoient esté nommez et exprimez, et que tout 
fust cy par le meme spécifié, et pour d’aultant 
plus donner moïen ausdictz supplians de suppor- 
ter les fraictz de ladicte descouverture, avons ac- 
cordé que eulx seuls et leurs facteurs et entreme- 
teur ayans pouvoir d’eux, ilz puissent faire tout 
le traficq et commerce dudict pais de Canada, Cou- 
jugon et autres terres adjaczantes pour en faire 
leur profilt et en jouir, tant de ce qu'il proviendra 
desdictes minières descouvertes et à descouvrir que 
du traficq desdictes pelleteries et autres marchan- 
dies,à la charge d’en faire resantir noz subjectz, et 
ce a pendant lesdictes douze années prochaines ve- 
nans tant du profilt et esmolumens qu’ilz pour- 
roient tirer dudict païs durant ledict temps, ilz 
soient ne puissent estre de par nous ne autres re- 
cherchez ne contrains à restitution; Et à ceste fin 
leur en avons faict et faisons don, à la charge 
toutesfois de païer les droictz accoustumez impo- 
sez sur l’apport des semblables marchandies en 
nostre roiaulme, sy aucuns en sont poiez et deubz, 
et par ce qu’il sera besoing d’hommes et femmes à 
faire la peuplace audict pais, voulions, conformé- 
ment aux lettres patantes de notredict feu sieur et 
aïeul qu’il leur soit par noz courts de parlement, 

juges présidiaulx et autres noz juges délivré jus- 
ques au nombre de soixante prinsonniers par 
chacun an de ceulx qui seront jugez et condamp- 
nez à mort ou autre peyne corporelle de quelque 
estât quallité ou condition qu’ilz trouveront leur 
estre nécessaire, et affin qu’ilz puissent avecques 
toute seureté travailler ausdictes mynes leur per- 
mettons dessoubz nostre adveu et auctorité faire 
bastir et construire telz fors et bastiment et maga- 
sins qu’ilz adviseront estre necessaires à l’effect que 
dessus, et ce aussi pour refuge, garde et conserva- 
tion de leurs vaisseaulx et navires, aussi de leurs 
minières descouvertes et à descouvrir, et à ceste fin 
faire lesdictz supplians iceulx prisonniers embar- 
quer en ung ou plusieurs vaisseaulx, lesquelz ilz 
feront armer, vituailler et équipper de sordartz et 
mariniers jusques à tel nombre qu’ilz adviseront, 
iceulx soldartz et prisonniers que Ton y mènera 
abituer, tenir subjectz, et faire vivre en la crainte 
de Dieu, religion catholicque apostolique et Ro- 
maine, et ensuivre noz loix, statuts et ordonnan- 
ces et en Tobeissance qui nous est deue, ensemble 
de converser et traicter par toutes voies de doulceur 
avecques lesdictz sauvaiges, iceulx atirer, tascher 
instruire et réduire à la congnoissance de Dieu et 
de sa foy crestienne, lesdesobeissans et malfaicteurs 
qui se y habituront faire punyr selon leurs démé- 
rites, et généralement de faire toutes les ouvres et 
ouvertures de conquestes soubz nostre nom et auc- 
torité par toutes les voices deues et licittes pour 
rendre ledict païs en notre obéissance et pour ce 

faîre avons dès à présent retenu et retenons lesdictz 
de la Jaunaye et Nouel facteurs et négociateurs et 
entremeteurs portant pouvoir de ce, pendant les- 
dictes douze années en notredicte favorable protec- 
tion et sauvegarde spécialle, en faisant très expres- 
ses inhibitions et deffanses à tous aultres subjectz 
et à toutes aultres nations ne leur donner aucun 
trouble ou empeschement sur l’édification desdictes 
forteresses ny s’avancer ny entremettre dudict 
traficq tant desdictes minières que peleteries et aul- 
tres marchandies et denrées qui se trouveront 
audict pais sur (peine) de confiscation de corps et 
biens contre les contrevenans, sans que durant les- 
dictes douze années lesdictz supplians, leurs hoirs 
ou aiantz cause puissent estre empeschez, ne leur 
présent pouvoir revocqué pour quelque cause que 
ce soict, ains voulions qu’il demeure ferme et sta- 
ble sans qu’il y puisse estre contrevenu, en cela 
que cy après nous vinsions à révocquer ces pré- 
sentes, et y commettre aultre personne que lesdictz 
suppliantz, avant qu’ilz délaissent lesdictz lieux et 
fortz, nous entendons qu’ilz soient préalablement 
rembourcez de ce qu’est deu, tant pour les fraiz 
dudict feu Cartier et de la Jaunaie que des des- 
pences qu’ilz auroient faictes pour l’exécution de 
lesdictz présents armement et équipage de vais- 
seaulx, bastimentz de fortz et aultres despances 
qu’ilz feront aparoir avoir faictes à l’effect que des- 
sur, et vous mandons et commandons, et à tous 
noz autres justiciers et officiers qu’il appartiendra 
faire jouir lesdictz de nostre présente grâce et con- 


/ 

tenu cy dessur, sans souffrir leur estre sur ce faict 
ou donné aucun empeschement , au contraire 
priant et requérant noz très chers et très amez 
frères, cousins, alliez et confédérez, roys, princes 
seigneurs et potentatz ne permettre que leurs sub- 
jetz donnent aux suppliantz, leurs facteurs et en- 
tremecteurs aucun trouble ne empeschement, le 
tout nonobstant quelques dons, traictés, passe- 
portz, ou permissions que puissent avoir esté 
par cy devant impetrez de nous, ou qui se pour- 
roient cy après impetrer au préjudice de cesdictes 
présentes, lesquelles révocquons par cesdictes pré- 
sentes; car tel est nostre plaisir, et pour ce que 
lesdictz de la Jaunaie et Nouel, leurs facteurs et 
entremecteurs pourroient avoir affaire en plusieurs 
et divers lieulx de ces présentes, voulons que au 
vidimus d’icelles deubment collationnées à l’ori- 
ginal par l’un de noz amez et féaulx notaire et se- 
crétaire, foy soict adjoustée comme au présent 
original. Donné à Paris, le quatorziesme jour de 
Janvier, l’an de grâce mil cinq cens quatre vingtz 
huict et de notre reigne le quatorziesme. Ainsi 
signé : Par le Roy en son conseil, Brullart, et scellé. 

Scavoir sy les abitans de Sainct Mallo sont bien 
fondez à poursuyvre la révocation desdictes lettres, 
et principallement la clause qui porte interdiction 
de trafïicq et négoce de pelleterie, n’entendent 
toutesfois rien entreprandre à ladicte minière ny 
chose que descouvriront cy après. 

* Et où le conseil ne seroict d’advis que pens- 
sions faire revocquer ladicte clause portant inter- 
diction de traficq, si quelques habitants particul- 
liers de Sainct Malo seroient recep vables et favora- 
bles à entrer en la place et lieu desdictz Jaunaie et 
Nouel, attendu qu’ilz souffriront et permettront la 
liberté à tous aultres abitans dudict traficq, et 
mynes, fors pour deux ou trois années premières, 
au lieu que lesdicts Jaunaye et Nouel en veullent 
abstraindre lesdictz habitans et tous aultres d’en 
jouyr pour douze ans. 

Et où Sa Majesté accorderait ausdicts particul- 
liers habitans entérinement de leur requeste, s’ilz 
seroient subjectz de rembourcer lesdictz Jaunaie et 
Nouel de leur prétendu du et gaige et fraiz par 
eulx faictz et fraiez, eu esgard à leur donné à en- 
tendre et aux contestations y portées cy en marge, 
car si Sa Majesté ordonnoict que lesdictz particul- 
liers et habitans mérité n’y auroient, se déporter 
de icelle poursuilte. 

Scavoir si lesdictz habitans particulliers aiant 

* Sy les particuliers font offre de se submettre à pareille obli- 
gacion que Jaunaye et Nouel, et déclarent que la requete 
qu’ils feront à Sa Majesté n’est point pour leur particulier pro- 
filt, mais pour laisser le commerce des peleteries à (toute) per- 
sonne et avoir ce marcheix ouvert à tous ses subjects, leur re- 
quête difficilement sera refuzée pour ce qu’elle concerne la 
conservation de tout le corps et celles des dessusdicts n’est 
fondée que sur mensonges. 

** Puisque le roy ne baille aulcune finance esdictz particuliers, 

obtenu et achemyné l’afaire, vient à congnoistre 
et juger ladicte myne ne valloir la peyne d’estre 
plus avant poursuyvie et descouverte par eulx, 
si est chose qu ilz puissent faire et en demeurer 
libres vers Sa Majesté, attendu que ladicte Majesté 
ne leur faict aucun fons, sans en pouvoir par cy 
après estre recherchés. 

Il sera mal aysé queleshabitans de Sainct Malo 
impetrent de la Majesté la révocation du traficq 
des peleteries octroiées à Jaunaye et Nouel sy ilz 
ne veullent se submettre aux mesmes charges et 
obligacions esquelles les dessusdictz se sont abs- 
trainctzpour la descouverture des minières et (bas- 
timent ?) des fortz pour la conservation d’icelles, 
pour ce qu il se dira tousjours que la permission 
du Roy aulx susdicts Jaunaye et Nouel d’avoir le 
traficq de la peletrye prohibitifve à tous aultres, 
est comme le loyer et rescompence d’infiniz fraiz 
et despences qu’il leur conviendra fere pour la des- 
couverture desdictes minières, avent d’estre (pour- 
veus.’) et les avoir parées en estât d’en tirer 
proufilt. 

Mais si lesdictz habitants voulloient se submetre 
aulx pareilles charges que ont faict lesdictz Jau- 
naye et Nouel, pour ce que lesdictes lettres sont 
fondées sur faulx donnez à entendre, attendu que 
Jaunaye ne est nepveu et héritier de Jacques Car- 

si ne peuvent trouver aulcune minère qui vaille la peine à s’en 
servir, ilz délaisseront la poursuilte et ne pourront estre re- 
cherchez. 


SUR JACQUES CARTIER. 

tier ou il ne luy touche d’aulcune parantée, et 
quant à Nouel, encore qu’il soict son nepveu, il a 
plusieurs autres cohéritiers, et que ce que Jaunaye 
prétend avoir faict de service pour le Roy, soict en 
la prinse d’Abrap, siégé de la Rochelle, et recou- 
vrement de Belisle, est bien faulx, et que s’il a 
commendé en l’un des six navires qui furent opo- 
sez par les habitans de Sainct Malo contre les 
deprédacions ordinaires de Rochelois, ledict ser- 
vice est deub ausdictz habitans, et non audict 
Jaunaye qui se contenta estre audict navire sans 
fere aulcun esploict de remarque, Iceulx habitants 
pourront fere révoquer lesdictes lettres et rendre 
le traficq audict lieu de Canada libre à toute la 
ville, s’il ne plaist au Roy le permettre à tous ses 
subjectz, et ce faisant, d’aultant que ledict Jaunaye 
a circonvenu ladicte Majesté en ses remonstrances 
tant pour l’effect cy-dessur que ce qu’il a faict ac- 
croire qu’il avait continué la descouverture encom- 
mencée dudict Cartier et avoict faict des grandz et 
longs voiaiges au Canada oü il ne fut jamais. 

Lesdictz habitans ne seront tenuz de paier 
esdict Jaunaye sesdictz gaiges de cappitaine de 
marine et non plus audict Nouel comme compai- 
gnon de l’imposture dudict Jaunaye et favorisant 
tere mensonges au conseil du Roy, et pour mieux 
faciliter la revocacion de ladicte clause et monstrer 
l’imposture desdictz Jaunaye et Nouel, sera bon 
que lesdictz habitans prennent pouvoir des aultres 
heritiers dudict Cartier pour fere entendre à la 

Majesté que ledict Nouel n’est heritier dudict 
Cartier que en bien petite portion. 

Délibéré à Rennes ce unziesme mars 1 588. 

Dourdin. 


HENRY parla grâce de Dieu Roy de France 
et de Polongne, à noz amez et féaulx conseillers 
les gens tenans notre court de Parlement de Bretai- 
gne, seneschaulx dudict pays_, ou leurs lieutenans, 
prévostz, maistres des portz, gardes et à tous noz 
autres justiciers et officiers qu’il appartiendra, 
salut. Nous avons faict veoir en notre conseil le 
cahyer des remonstrances de noz bien amez les gens 
des Trois Estats de notre pays et Duché de Bretai- 
gne, à nous présenté par leurs depputez, contenant 
entre autres choses que de tout temps le commerce 
et traficq a esté libre à noz subjectz dudict pays 
avecq les sauvaigeset autres. Terres neufves, Pays 
de Canada, Conjugon et autres, tant des pelete- 
ryes, pesches que autres marchandises de quelque 
sorte que ce soit. Touteffois Estienne Chaton sieur 
de la J aunaye, et J acques Nouel, habitans de Sainct 
Malo, sur leur donné à entendre d’avoir faict 
quelques descouvertes esdictes ylles, auroient ob- 
tenu de nous-lectres patentes dès le xiiii® Janvier 


SUR JACQUES CARTIER. 

dernier, portant interdiction à tous autres de tra- 
fiquer ausdict lieux pendant le temps de douze ans 
prétendant par ce moïen empescher la liberté an- 
cienne et acoustumée du commerce de ladicte pro- 
vince en général, nous requérant très humblement 
révocquer lesdictes lettres obtenues par lesdictz 
Chaton et Nouel et ordonner que sans y avoir 
esgard, il sera permis à noz subjectz de traficquer 
ausdictes ysles avec telle liberté que au passé. Nous 
ont aussy faict remonstrer que ceulx du grand 
party du sel veullent imposer pris au sel, et en 
faire taxe, d oü advient que plusieurs parties du- 
dict pays, et entre autres du terrouer de Guer- 
rande, estans contrainctzde bailler leurs marchan- 
dies au taulx dudict facteur , reçoivent pertes in- 
finies, n en tirant la xx® partye du profïict qu*ilz 

avoientpar avant accoustumé contre notre intention, 

qui n’a esté empescher la liberté de vendre né 
achepter de gré à gré, et à tel pris que bon semblent 
aux marchans, A occasion de quoy ilz ne peuvent 
payer noz louages et subventions, cela apportant 
grande diminution du droict imposé sur le sel, le- 
quel est d’aultant moindre que le sel est baillé à 
vil pris, nous requérans très humblement leur 
voulloir sur ce pourveoir. Nous, à ces causes, de 
l’advis de notre conseil, desirans gratiffier lesdictz 
Estatz en ce qu’il nous sera possible, et les con- 
server en leurs libertez anciennes, en considération 
du bon debvoir dont ilz ont usé à la conservation 
dudict pays en notre obeyssance, inclinant à leur 
requeste, nous avons révocqué et révocquons les- 

0 

dictes lettres d’interdiction obtenues par lesdictzde 
la Jaunaye et Nouel, portans deffences à tous au- 
tres de traficquer ausdictz lieux durant le temps de 
douze ans, sans que les impétrans s’en puissent 
ayder ne prévalloir en aucune manière au préju- 
dice des habitants de la province, excepté et ré- 
servé touteffois pour le regard des mynières dont 
ilz ont faict la recherche et descouverture, les- 
quelles interdictions et deffences nous avons levées 
et ostées, levons et ostons de nostre plaine puissance 
et auctorité royal, permis et permettons à tous noz 
subjectz dudict pays de traficquer ausdictes ysles 
avecq telle liberté qu’ilz en ont faict par le passé. 
Et en oultre avons déclaré et déclarons que par le 
bail par nous cy devant faict à ceulx dudict grand 
party du sel ne leurs facteurs ou entremecteurs, 
ou autres personnes puissent achepter sel au lieu 
dudict Guerrande et autres endroictz de ladicte 
province synon de gré à gré, à quoy vous man- 
dons et enjoignons de tenir la main, sans que les- 
dictz du terrouer soient abstrainctz de vendre ou 
achepter ledict sel au pris et taxe qu’en prétendent 
faire ceulx dudict grand party, ausquelz à ceste fin 
faisons deffences très expresses de ne troubler et 
empescher ledict traficq et achapt volontaire, sur 
les peynes qui y eschéent. Lesquelles deffances leur 
seront faictes et à tous autres qu’il appartiendra sy 
besoing est, par notre huissier ^ou sergent premier 
sur ce requis, sans demander permission, placet 
visa, ne pareatis, faisant en outre jouyr lesdictz 
gens des trois Estatz du contenu en ces présentes 

plainement et paysiblement, cessans et faisant 
cesser tous troubles et empeschemens au con- 
traire, nonobstant oppositions ou appellations 
quelconques pour lesquelles et sans préjudice 
d’icelles ne voulions estre par vous différé mande- 
ment de deffenses et lettresà ce contraires, car tel est 
nostre plaisir. Donné à Rouen le neufviesme jour 
de Juillet Tan de grâce mil cinq cens quatre vingt 
huict, et de notre régné le quinziesme. Signé par 
le Roy en son conseil. Potier, et scellé de cire 
jaulne à simple queue. 

Collationné à l’original par moy notaire secré- 
taire du Roy, 

Bardoul. 


C’est ce qu’il convient faire entendre à Messei- 
gneurs les députez delà province de Bretagne sur la 
commission obtenue par Jan Chauvin habitant de 
Honnefleur, pour l’interdiction du négoce qui se 
faict au païs de Canada, afin d’en représenter à 
Sa Majesté la conséquence, et le préjudice qui en 
adviendrait aux habitans de la province de Bre- 
tagne. 

Premièrement. 

Que la descouverture dudict pais de Canada a 
esté faicle par le cappitaine Jacques Cartier habi- 

tant de Sainct Malo, païs de Bretaigne, soubz la 
vollunté et permission du defifunct Roy François 
premier, et la plus part à ses fraiz et despans, dont 
il n a eu ny ses hoirs le remboursement. 

Que depuis lesdictz habitans de Sainct Malo et 
aultres dudict païs de Bretaigne ont tousiours con- 
tinué ceste navigation et négoce avec les sauvaiges 
habitans dudict païs et faict en sorte que par leur 
industrerie, ilz ont rendu lesdictz sauvaiges traic- 
tibles, doux et familliers. de telle fasson que par la 
longue congnoissance qu’jlz ont de ceux avec les- 
quelz i!z fréquentent chacun an par le moïen du 
commerce, il se peut faire quelque decouverture 
au contentement de Sa Majeslé et bien publicq, 
ce qui se peut espérer par le moïen d’un homme 
qui a este par lesdictz de Sainct Malo relaissé avec 
lesdictz sauvaiges afin d’entrer avec eux dans le 
païs recongnoistre leur habituation et ce qui se 
peut esperer à l’avenir de meilleur, pour en faire le 
fidel raport à Sa Majesté. 

Est il que les préparatiffz de voiaige de l’année 
présente sont desjà faietz, les vaeseaux frétez et 
marchandises achaptées, et que s’il estoit ainsi que 
Sa Majesté voullust interdire ledict négoce à ceux 
qui de temps immémorial sont accoustumé, se se- 
roit leur apporter une très grande perte, laquelle 
n’aporteroit aucun avancement au service de 
Sa Majesté ains au lieu qu’il y a apparence d’a- 
vancement et ung seur accez audict païs de Ca- 
nada, ce seroit le reculler, et mettre lesdictz sau- 
vaiges en deffiance, estans facilles à y entrer et 

voyant gens avec lesquelz ilz n’ont accoustumé de 
négocier. 

Il y a plus, c’est que ledict Chauvin ayant en- 
tendu qu’il n’y avoit aultre moïen plus facille 
pour faire seul sesafFaires que d’obtenir de Sa Ma- 
jesté lettres d’interdiction à tous aultres de non 
négocier audict païs de Canada pour dix ans, il a 
obtenu lesdictes lettres soubz promesse qu*il a faicte 
à Sa Majesté d’abituer le païs et bastir forteresse, 
ce qu’il ne peut faire , la chose ayant esté es- 
prouvéepar ledict cappitaine Cartier. Ainsi ledict 
Chauvin prétend estre seul négocient audict païs, 
en frustrer ceux qui de tout temps y ont traficqué, 
et qui esperent en peu de temps en donner bonne 
et suffisante raison, à Sa Majesté par le moïen de 
la congnoessance et acceix qu’ilz ont audict païs. 

En considération de quoy Sa Majesté sera très 
humblement suppliée de voulloir laisser lesdictz 
habitans du païs de Brctaigne jouir paisiblement 
de leur négoce accoustumé ou du moins juscq à ce 
qu’elle soict plus amplement informée de ce qu’il 
se y peut espérer sans denier le fruict de leur la- 
beur à ceux qui ny ont encorres rien mis [du 
leur. 


Jean Gouverneur, 

Député de la Communauté de Sainct Malo, 
pour le fet du présent mémoire. 

LIBRAIRIE TROSS, A PARIS 

Rue Neuve-des-Petits-Champs, j 


HISTOIRE 

DU CANADA 

ET VOYAGES 

QUE LES FRÈRES MINEURS RECOLLECTS Y ONT FAICTS 
POUR LA CONUERSION DES INFIDELLES 

DIVISEZ EN QUATRE LIURES 

Où est amplement traicté des choses principales arriuées dans le 
pays depuis 1615 iusques à la prise qui en a 
esté faicte par les Anglois. 


VHisîoire du Canada par le frère Gabriel Sagard Theodat est l’ou- 
vrage ancien le plus important qui ait paru sur cette partie de l’Amé- 
rique. 

Il est d’une rareté excessive. 

La nouvelle édition formera cjuatre volumes dont la pagination se 
suivra pour le corps de l’ouvrage ; le dernier volume, réunissant diffé- 
rentes pièces, sera précédé d’une notice historique. 

Le prix de chaque volume est fixé : 

Sur papier vélin , à 1 2 fr. 

Sur papier de Hollande, à 20 fr. 

C’est une réimpression figurée de l’édition rarissime de 1636, mais 
il était impossible de suivre strictement page par page cette première 
édition. Les chiffres de la pagination de l’original ont été placés en 
marge , et la table de la nouvelle édition reproduira les deux pagi- 
nations, ce qui facilitera les recherches. 

Cette réimpression a été tirée à un nombre tres-resîreinî d exemplaires. 
Le second volume vient de paraître; le troisième paraîtra au mois de 
septembre , et l’ouvrage entier sera terminé avant la fin de l’année. 

Il vient de paraître 

LE GRAND VOYAGE 






Où il est amplement traité de tout ce qui est du pays, des mœurs et du 
naturel des Sauuages, de leur gouuernement et façons de faire, tant 
dedans leurs pays, qu’allans en voyages : De leur foy et croyance; 
De leurs conseils et guerres, et de quel genre de tourmens ils font 
mourir leurs prisonniers. Comme ils se marient et esleuuent leurs en- 
fans : De leurs Médecins, et des remedes dont ils vsent à leurs mala- 
dies : De leurs dances et chansons : De la chasse , de la pesche et 
des oyseaux et animaux terrestres et aquatiques qu’ils ont. Des ri- 
chesses du pays : Comme ils cultiu?nt les terres, et accommodent 
leur Menestre. De leur deüil, pleurs et lamentations, et comme ils 
enseuelissent et enterrent leurs morts. 

Auec vn Dictionnaire de la langue Huronne, pourla commodité 
de ceux qui ont à voyager dans le pays, et n^ont 
l’intelligence d’icelle langue. 

PAR F. GABRIEL SAGARD THEODAT 
RecolUt de S. François, de la Prouince de S. Denys en France. 


A PARIS 


Chez Denys M orea v, rüë S. lacques, à la Salamandre 
d* argent. 


M. DC. xxxii 
Auec Priiiilege du Roy, 

2 vol. petit in-8", frontispice gravé. 
Papier vélin , 24 fr. — Papier vergé , 50 fr. 
Papier de Hollande, 40 fr. 

